text:
Empisa
- Kubanga Mukama gw'ayagala gw'anenya; Era nga kitaawe omwana we gw'asanyukira. - Engero Proverbs 3:12
- Atakwata muggo gwe akyawa omwana we: Naye oyo amwagala amukangavvula ebiro nga bikyali.- Engero Proverbs 13:24
- . Kangavvulanga omwana wo, kubanga essuubi weeriri; So teweegomba kuzikirira kwe.- Engero Proverbs 19:18
- Obusirusiru busibibwa mu mutima gw'omwana omuto; Naye omuggo ogukangavvula gulibugobera wala okuva gy'ali.- Engero Proverbs 22:15
- Tolekanga kubuulirira omwana: Kubanga bw'onoomukubanga n'omuggo, talifa.- Engero Proverbs 23:13
- Bakitaabwe, temunyiizanga baana bammwe, balemenga okuddirira omwoyo.- Abakkolosaayi Colossians 3:21
- afuga obulungi ennyumba ye ye, agonza abaana be mu kitiibwa kyonna;- 1 Timoseewo 1 Timothy 3:4
- era mwerabidde ekigambo ekibuulirira, ekyogera nammwe ng'abaana nti Mwana wange, tonyoomanga kukangavvula kwa Mukama, So toddiriranga bw'akunenyanga;Kubanga Mukama gw'ayagala amukangavvula, Era akuba buli mwana gw'akkiriza. Olw'okukangavvulwa kyemunaavanga mugumiikiriza; Katonda abakola ng'abaana; kuba mwana ki kitaawe gw'atakangavvula? Naye bwe munaabeeranga awatali kukangawulwa, okugwana okututuukako fenna, muli beebolereze, so si baana. Nate twalina bakitaffe ab'omubiri gwaffe abaatukangavvulanga, ne tubassangamu ekitiibwa: tetulisinga nnyo okugonderanga Kitaawe w'emyoyo, ne tuba abalamu?- Abaebbulaniya Hebrews 12:5-9
- Omuvubuka anaalongoosanga atya ekkubo lye? Nga yeegendereza ng'ekigambo kyo bwe kiri.- Zabbuli Psalms 119:9
- Mukama alituukiriza ebigambo ebinfaako: Okusaasira kwo, ai Mukama, kubeerera emirembe gyonna; Toleka mirimu gya mikono gyo ggwe.- Zabbuli Psalms 138:8
- Batabani baffe bwe baliba ng'emiti egikuze nga bakyali bavubuka; N'abawala baffe ng'amayinja ag'omu nsonda agabajjibwa nga bwe bagabajjira mu lubiri;- Zabbuli Psalms 144:12
- Mwana wange, teweerabiranga tteeka lyange; Naye omutima gwo gukwatenga ebiragiro byange;- Engero Proverbs 3:1
- Kale nno, baana bange, mumpulirenga: Kubanga balina omukisa abakwata amakubo gange.Muwulirenga okuyigirizibwa mubenga n’amagezi, So temugagaananga.- Engero Proverbs 8:32-33
- Manyiiza omwana omuto mu kkubo erimugwanira okutambuliramu, Awo newakubadde nga mukadde talirivaamu.- Engero Proverbs 22:6
- N'abaana bo bonna baliyigirizibwa Mukama; n'emirembe gy'abaana bo giriba mingi.- Isaaya Isaiah 54:13
- Awo bwe baamala okulya, Yesu n'agamba Simooni Peetero nti Simooni, omwana wa Yokaana, onjagala okukira bano? N'amugamba nti Weewaawo, Mukama wange; ggwe omanyi nga nkwagala. N'amugamba nti Liisanga abaana b'endiga bange.- Yokaana John 21:15
- Naye okwegomba okw'omu buvubuka okwewalanga naye ogobereranga obutuukirivu, okukkiriza, okwagala, emirembe, awamu n'abo abamusaba Mukama waffe mu mwoyo omulongoofu:- 2 Timoseewo 2 Timothy 2:22
- Ssirina ssanyu lingi erisinga lino, okuwulira abaana bange nga batambulira mu mazima.- 3 Yokaana 3John 1:4
- Kwata owulirenga ebigambo ebyo byonna bye nkulagira; olyoke olabenga ebirungi n'abaana bo abaliddawo emirembe gyonna, bw'onookolanga ekiri mu maaso ga Mukama Katonda wo ekirungi era eky'ensonga;- Ekyamateeka Deuteronomy 12:28
- n'abagamba nti Muteeke omutima gwammwe ku bigambo byonna bye mbategeeza leero; bye muliragira abaana bammwe, okukwata ebigambo byonna eby'amateeka ago okubikolanga. Kubanga si kigambo ekitaliimu gye muli; kubanga bwe bulamu bwammwe, era olw'ekigambo ekyo kyemunaavanga muwangaala ennaku zammwe ku nsi gye musomokera Yoludaani okugirya.- Ekyamateeka Deuteronomy 32:46, 47
- Omuntu omutuukirivu atambulira mu butayonoona bwe, Abaana be abaddawo balina omukisa.- Engero Proverbs 20:7
- Ne ntunula ne ngolokoka ne ŋŋamba abakungu n'abakulu, n'abantu abalala nti Temubatya: mujjukire Mukama omukulu ow'entiisa, mulwanirire baganda bammwe ne batabani bammwe ne bawala bammwe, bakazi bammwe n'ennyumba zammwe.- Nekkemiya Nehemiah 4:14
- Nammwe, bakitaabwe, temusuaguwazanga baana bammwe: naye mubalerenga mu kukangavvulanga ne mu kubuuliriranga kwa Mukama waffe.- Abaefeeso Ephesians 6:4
- Era bye wawuliranga gye ndi mu bajulirwa abangi, ebyo biteresenga abantu abeesigwa, era abalisaanira okuyigiriza n'abalala.- 2 Timoseewo 2 Timothy 2:2


c: text/html

text:
OLUKIIKO lw’ekyalo kye Masanafu Kinoonya zooni olwayitiddwa okulaga abatuuze obukulembeze obw’ekiseera lusasise ng’entabwe evudde ku bamu ku batuuze kubuuza agenda okubeera ne sitampu.
Bino byonna okubaawo mu lukiiko olwatudde ku Ssande nga lwajjumbiddwa abatuuze basoose kulagibwa akola nga Ssentebe w’ekyalo kino Nalongo Grace Tamuzadde Ssande ng’ono yeyazze mu bigere bya Salongo George William Seguya eyafa wiiki satu eziyise n'abalala baanaakola nabo ku lukiiko.
Nalongo Ssande yagambye nti Ssentebe Seguya ng'afudde sitampu yatwalibwa RCC Ntulume Bwabye wa Lubaga Mw Ntulume oluvannyuma n'ayita bonna abaali ku lukiiko ne basalawo nti yaba akola nga ssentebe okutuusa okulonda nga kulangiriddwa.
“ Batuuze banange RCC Ntulume Bwabye yatuyita nga ensonga yonna yetololera ku kufuna bukulembeze kuba ssentebe waffe yafa era bwetwatuula ne basalawo nti nze mba nkola nga ssentebe okutuusa nga okulonda kwabonna kutegekeddwa” Nalongo Ssande bwe yategezezza.
Wabula Nalongo Ssande yabadde yakamaliriza okwogera omu ku batuuze Sepiriya Kabuuka nga obwedda y'akunga abatuuze okugenda mu lukiiko ng’akozesa ambulance y’omubaka Kasibante yakutte akazindaalo n'ategeeza nga abalondeddwa nga bwe baliwo mu bukyamu nga wano yeyabadde ensimbuko y’okutabuka kw’olukiiko.
Kabuuka bwe yakutte akazindaalo yagambye nti abalagiddwa ekyalo nga abakulembeze baliwo mu bukyamu nga kkooti yabasazaamu nga bbo abatuuze beebalina okwelondera abakulembeze baabwe ekyawalirizizza omuwandiisi Richard Ssonko okumulumba n'amusikako akazindaalo.
Embeera eno yawalirizza akulira poliisi ye Lugala Muzafaru Magumba okukwata akazindaalo n'ategeeza nga olukiiko bwaluyimirizza oluvannyuma lw’okukizuula nti abatuuze tebajja kusobola kuteesa n'alagira Kabuuka okuggyawo mmotoka y’emizindaalo n'abatuuze badde ewabwe .
Omubaka wa Lubaga North mu paliamenti Moses Kasibante eyatuuse ng’olukiiko lwabuse yategeezezza nti abatuuze bwe baba tebamatidde b’ekubire enduulu ewa Meeya wa Lubaga Muky. Joyce Ssebuggwawo asobole kubalungamya kuba LC zonna mu kitundu kino ziri wansi we era nga mu kiseera kino balina okumanya alina sitampu.
Okusika omuguwa ku ani anakulembera ekyalo kino kwatandika nga Ssentebe Seguya yakafa nga waliwo abaali baagala okubeeraa ne sitampu ekyawaliriza RCC wa Lubaga Ntulume Bwabye okugitwala okutuusa lwe yakwasiddwa Nalongo Ssande.

robotstxt: allowed

filter: keep


text:
Eddwaliro ly’e Iganga lifulimizza amannya gabafiiridde mu kabenje
Eddwaliro ly’e Iganga lifulumizza agamu ku mannya g’abantu abafiiridde mu kabenje akagudde ku kyalo Bukonte ku luguudo lwa Iganga – Mbale – Tirinyi mu Disitulikiti y’e Namutumba Bbaasi ya YY coach bweyatomereganye ne Takisi
Bano kuliko:
- Okwi Aliko Umar ow’e Nampirika Iganga eyabadde avuga takisi.
- Alukosi Simon 35, ow’e Busowa Bugiri.
- Muwamba Afuwa ow’e Tongolo Buikwe.
- Okumu Vicent ow’e Nawansagwa.
- Waiswa Ibraim Mugoya ow’e Nakivumbi Bugweri.
- Mwesi Godfrey ow’e Bukoye Namutumba.
- Alice Alijebonetaku n’ababala 3 ababade tebanategerekeka mannya nga kino kivudde ku bantu ab’emitima emikyaamu okunyaga obusawo omwabadde ebiwandiiko ebyogera kubagenzi.
Leave a Reply
You must be logged in to post a comment.


text:
KKAMERA za poliisi ez'oku nguudo n'ezobwannannyini, y'emu ku nteekateeka za Pulezidenti Museveni ekkumi ze yateekawo okulwanyisa obumenyi bw'amateeka.
Awamu zibadde ziyambye ate awalala, abalina okuzeeyambisa okukwata abamenyi b'amateeka beesuuliddeyo gwannaggamba.
Poliisi eri ku ddimu okubunyisa kkamera ku nguudo mwasanjala zonna mu ggwanga ne tawuni okwetooloola eggwanga okusobola okumalirawo ddala obumenyi bw'amateeka.
Nga April 26, 2019, Palamenti yakkiriza Gavumenti okwewola doola obukadde 104 mu za Uganda, 384,800,000,000/- okuva mu Standard Chartered Bank ez'okugula kkamera mu kaweefube w'okumalawo obumenyi bw'amateeka.
Emirundi mingi, kkamera zikutte abamenyi b'amateeka mu bifo eby'enjawulo kyokka ababa babbiddwa bwe batwala okwemulugunya kwabwe ku poliisi, tebayambibwa.
KKAMERA ZIYAMBYE OKULAGA ABATEMU ENFUNDA NNYA
Okuva poliisi lwe yatandika okubunyisa kkamera ku nguudo mwasanjala n'ebibuga mu ggwanga, eyali omuduumizi wa poliisi mu ggwanga Gen. Kale Kayihura yalagira abantu abeesobola okuteeka kkamera ku bifo we bakolera.
Mu ttemu lya mirundi ena, kkamera z'obwannannyini zikutte abatemu enfunda ssatu n'eza poliisi ne zikwatayo omulundi gumu n'abanyakula amasimu n'obusawo mu kalipagano k'ebidduka.
Nga June 30, 2019, kkamera z'essomero lya St. Marcelino e Mengo Kakeeka, zayambye nnyo poliisi okukwata akabinja k'abatemu Young Mulo ne John Bosco Mugisha abaatuze owa bodaboda Derrick Mulindwa oluvannyuma ne bamukuba ennyondo emirundi musanvu nga tebannatwala pikipiki ye.
Bright Kaliisa, abatemu ab'ebijambiya baamuteeze ku mulyango gwe nga July 29, 2019 ne bamutemaatema ne batwala ebintu bye ebyomu nnyumba.
Poliisi okukwata abatemu, yeesigamye ku katambi ka kkamera eziri ku kizimbe Kaliisa kw'apangisa ezaakutte abatemu.
Nga August 28, kkamera za Supermarket ya Green Apple Fast Foods e Lungujja, ze zaasoose okulaga abatemu abaawambye omuwala Maria Nagirinya ne ddereeva we Ronald Kitayimbwa ne babatta emirambo ne bagisuula e Mukono mu lusenyi lw'e Nakitutuli ku kyalo Ttakajjunge.
Kkamera za poliisi e Kinnawattaka, nazo zaakoze omulimu munene okukwata ekifaananyi ky'omusajja eyabadde mu kikooti ekimyufu nga munda ayambadde essaati njeru n'enkoofi ira ku mutwe eyabadde mu mmotoka ya Nagiriinya.
Omusajja ono, muto wa Nagiriinya gwe yali abeera naye e Lungujja mu Nabisasiro zooni gwe yalaba ng'ali n'omusajja omulala nga basitudde Nagiriinya bamusindika mu mitto gy'emmotoka emabega nga tebannamubuzaawo.
Poliisi yasaasaanyizza ebifaananyi by'omusajja eyakwatiddwa ku kkamera abantu bagiyambeko okumuzuula.
Mu kiro ekyakeesezza Olwokutaano, Merina Tumukunde yattiddwa n'omusajja omulala Joshua Nteireho nga bali mu mmotoka kika kya Toyota TX ku Entebbe Express Way.
Abaabasse baabakubye masasi. Mu mmita nga 100 okuva we baabattidde, waliwo kkamera ya poliisi era eno, yabadde ekwata ebyabadde bigenda mu maaso byonna.
Ebifaananyi ebyakwatiddwa, poliisi by'esuubira okweyambisa okukwata abatemu n'okuzuula ekituufu ekyabaddewo.
Enfunda nnyingi poliisi ezze yeeyambisa kkamera naddala ezaateekebwa ku ssaawa ya kkwiini okukwata abanyakula obusawo n'amasimu mu kalipagano k'ebidduka ku Shoprite ne batwalibwa mu kkooti.
BAAKANZIBA EMIRUNDI ESATU, POLIISI TENNYAMBYE
David Kizito Sengoye, alina supermarket mu Kakajjo e Bweyogerere agamba nti, ababbi baakamubba mu dduuka enfunda ssatu. Enfunda ebbiri, baatwala ebintu ate omulundi omulala, omukuumi yabakanga ne badduka.
Yagambye nti bwe baasooka okumubba, baasala eddirisa ne bayingira ne beggulira oluggi lw'emmanju ne batwala bye baayagala ate omulundi ogw'okubiri, baali bapanze obutebe bawalampe bayite mu bumooli bagwe munda omukuumi n'abalabuukirira.
Yagambye nti, bwe baamubba enfunda ezo, yasalawo okufuna kkamera aziteeke ku dduuka ezamuyambye okukwata ababbi nga July 26, 2019 lwe baamubbye emisana ttuku.
Ababbi bataano, baagenze ku dduuka lye nga beefudde abaagala okugula ebintu, omu ku bawala yabadde ayoza ngoye ate omulala ng'ali mu dduuka.
Omu ku babbi yagenda awaali ayoza engoye n'amuliimisa ate omulala n'asigala ng'alabiriza.
Omubbi owookusatu yagenda ku kkaawunta awali omuwala omulala eyali asigadde munda olwo ababiri ne bagenda mu masa ne bapakulula omwenge n'obuloosa ne babitwala.
Kkamera zaabalaba kyokka abaserikale bwe baagenzeeyo, ababbi baabalabye naye tewali kye baakozeewo nga kati kyasigadde eri ye okweyiggira ababbi.
Yagambye nti, akimanyi poliisi teyamba bantu babbiddwa kubanga ebintu byafuuka bya nguzi okufuna obwenkanya ate bw'otwalayo omusango, abaserikale banoonya ababbi ne babafuna ne babaggyamu ssente ne babata.
"Eggwanga lyaffe obumenyi bw'amateeka Katonda yekka yamanyi ddi lwe bulikoma kubanga abalina okutuyamba tebeefi irayo ne kkamera ze twagula tulinga abamala ebiseera." Ssengoye bwe yagambye.
MUGANDA WANGE BAAMUTULUGUNYIZA MU MAASO GA KKAMERA
Mu kitundu ky'e Kyengera mulimu kkamera eziwera ekkumi naye bw'ofuna obuzibu mu maaso ga kkamera tosobola kuyambibwa mu kufuna katambi kkamera ke yakutte.
Tom Ssebugwawo ng'ono kansala w'e Kyengera Central era mutuuze agamba nti muganda we, Joseph Sewankambo gwe baatulugunyiza mu maaso ga kkamera ng'ekirungi teyafa, naye baagenda ku poliisi nga basuubira okuyambibwa okuyita ku kkamera ng'ebawa obutambi bwe yakwata basobole okukwata abaamutulugunya naye tebaayambibwa.
"Bwe twatuuka ku poliisi abaserikale baatugamba nti eyo kkamera ebadde tennaba kutandika kukola, era ne batugamba nti tebalina kya kutukoleera. Twavaayo ku poliisi nga tetuyambiddwa.
Nze ng'omukulembeze nalaba nga zino kkamera ziriwo nga kiguumaaza. Ebifo ebiriraanye Kampala bye bisuubirwa okubaamu kkamera ezikola naye ate mu byalo olwo kinaaba kitya?"
Agattako nti poliisi yeesuuliddeyo gwannaggamba ku kukuuma abantu, tekyakola nga bwe kyali edda nga paatulo eyitamu n'erawuna, beesize kkamera nti ziraba kyokka nga ne bwe ziba zirabye tebalondoola, ne kiwa omubbi oba omutemu okugenda mu maaso ng'akola byonna by'ayagala.
ENGERI ABAAGALA OBUYAMBI KU BYA KKAMERA GYE BABONAABONA
Francis Lubowa, kitaawe wa Nagirinya yagambye nti, ssinga poliisi yabadde ekoze obwangu, yandibadde esobola okweyambisa kkamera n'ekwata abatemu nga muwala we tannattibwa.
Yannyonnyodde nti, bwe baawambye muwala we, yasitukiddemu n'agenda e Lungujja gy'abadde asula we yavudde okugenda ku poliisi y'e Busega - Kibumbiro Nakidde gye yabadde addukidde okuggulawo omusango.
Yagambye nti, ku poliisi ya Kibumbiro baabakozeeko kyokka ne babasindika e Nateete awali kkamera kwe basobola okulabira mmotoka gye yabadde akutte.
We baawambidde Nagiriinya, waliwo obuwanvu bwa mmita nga 300 okutuuka awali kkamera ya poliisi era abazadde baabadde basuubira nti, basobola okweyambisa kkamera okulaba abazigu we baabadde bakutte ne basobola okubasalako nga tebannagenda wala.
Lubowa yagambye nti, bwe baatuuse ku poliisi e Nateete, baasanzeewo omuserikale eyabadde awanise amagulu ku mmeeza n'omulala eyabadde mu ngoye eza bulijjo ne babagamba nti balina kugenda Katwe.
Bwe baatuuse e Katwe, ab'e Katwe baagezezzaako okukebera ku kkamera ne babagamba nti, mmotoka bagirabye edda Kinawattaka ne basemba okugiraba ng'eri Kireka egenda wabula ng'erimu omuntu omu eyabadde ayambadde jjaketi emmyufu.
Yagasseeko nti, ab'e Katwe baabasindise ku poliisi ya Old Kampala ne babagamba nti be balina kkamera eziraba okusukka Kireka.
Bwe baatuuseeyo, yagambye nti baabavuluze ne bababuuza nnamba ya kkamera eyasembye okukwata mmotoka mwe baawambidde Nagiriinya.
Yagambye nti, baabagambye baddeyo e Katwe n'ab'e Katwe ne babagamba nti, babadde tebalina ngeri yonna gye basobola kubayambamu ne babasindika baddeyo e Nateete.
Bazzeeyo e Nateete ate abaayo ne babagamba nti, balina okudda e Katwe kubanga be bakola ku kkamera ezaakutte mmotoka ng'etwala Nagiriinya.
Yagambye nti, e Katwe baabagambye nti bakwatagane n'amyuka akulira okunoonyereza ku buzzi bw'emisango mu Kampala South eyalagidde ab'e Nateete okutuyamba wabula era ne babazzaayo e Katwe.
Yagambye nti, omuserikale gwe baasanze e Katwe yabagambye nti, akulira okunoonyereza ku buzzi bw'emisango ku poliisi e Nateete ye yabadde ateekeddwa okugoberera ensonga sib a famire kuzunga wano na wali.
BANZIBA MU SUPAMAKETI NAYE SAAYAMBIBWA
Jennifer Nakibuuka alina Supamaketi e Bulenga y'omu ku balina obulumi oluvannyuma lw'ababbi okunyaga ebintu ne babitwala wabula kkamera ne zibakwata.
Nakibuuka yatwala okwemulugunya ku poliisi era ne bamutegeeza nti bali mu kunoonyereza, wabula gugenda mu mwaka ng'ababbi tebakwatibwanga.
Obulumi bwa Nakibuuka tebwawukana ku bwa Kato Mulongo alina situdiyo e Wandegeya ku University Plaza.
Ababbi baamenya edduuka mw'akolera ne banyaga kompyuta ze n'ebintu ebirala ebyali mu dduuka kyokka kkamera eziri ku kizimbe ne zibakwata.
Ekyewuunyisa, ekizimbe kiriko omukuumi naye yalaga nti teyamanya ku bya kumenya dduuka lya Kato.
Ensonga Kato yazikwasa poliisi y'e Wandegeya era n'agikwasa n'akatambi akaakwatibwa kkamera nga kalaga omubbi ng'amenya era nga kamulaga ng'afuluma edduuka n'ekisawo mwe yali apakidde kompyuta.
Poliisi yakwata omukuumi ayambeko mu kunoonyereza wabula oluvannyuma n'emuyimbula era ensonga zino nazo zikunukkiriza mu mwaka nga tewali kituukiddwaako mu kukwata abatemu abalabikira ku kkamera.
KKAMERA ZITUYAMBYE OKUKWATA ABABBI - POLIISI
Amyuka omwogezi wa poliisi mu ggwanga, Polly Namaye yagambye nti, kkamera zibayambye okukwata ababi, abatemu n'abamenyi b'amateeka abalala.
Yagambye nti, kkamera ze zaabayambye okukwata abamenyi b'amateeka abawerako ne babatwala ne mu kkooti.
Yagambye nti, kkamera ze zaabayambye okukwata Young Mulo, John Bosco Mugisha n'akabinja konna bwe babadde batta ababodaboda, mu Kampala wakati, zibayambye okukwata abanyakula amasimu n'abalala.


text:
Amawulire
KI loole ekirala kigudde
Ali Mivule
July 1st, 2013
Omusajja omu addusiddwa mu ddwaliro nga biwala ttaka ki fuso bwekiremedde omugoba waakyo.
Bino bibadde ku ssekabaka ku luguudo oluva e Wakaliga okudda e Nateete.
Ki loole kino no. UAJ 341 M kibadde mu jaamu kyokka nga bwekisimbudde kigaanye okusiba era dereeva waakyo mu kukiwugula okutaasa emmotoka endala n’akikuba wansi endabirwaamu nezimusalasala.
Offiisa w’entambula y’ebidduka abadde mu kitundu kino Silomena Asiimwe agambye nti dereeva akoseddwa ategerekese nfa Mustafa Kinene.
Akabenje akatadde ku mbeera embi emmotoka mw’ebadde.
Ekyewunyisa nti ekimotoka kino kibadde kikubyeeko engano era ng’abantu bavulubanye nga bagaala okugibba naye nga poliisi ebaddewo okutangira bakyala kimpadde bano


text:
Ebyobusuubuzi
Centenary Banka ku za bavubuka
Ali Mivule
August 26th, 2013
Banka ya Centenary evuddeyo n’ewakanya ebigambibw anti bagaba bubi ensimbi ezaali ez’okukulakuanya abavubuka mu kampala.
Banka eno yaweebwa obuwumbi 3 n’obukadde 350 okugabira abavubuka kyokka nga bangi basigala mabbali olw’ebyo ebyalai bilina okukolebwa okufuna ku ssnete zino.
Akulira ekiwayie kikola ku kutandikawo bizness, Beatrice Lugalamboagamba nti waliwoa makubo amalambulukufua gassibwaawo eria bantua bagaala ssente nga gano gavumenti yeeyagakola sso ssi banka
Anyonyodde nti kati batandise okusomesa abavubuka ku ngeri y’okukwatamu ssente okulaba nti abazifuna tebazonoona


text:
UGANDA: NBS TV Uganda has added Dr. Kalule Bwanyumya Ekkomera Osirika! video
Dr. Kalule Bwanyumya Ekkomera Osirika!
Dr. Luzira Dr. Israil Kalule nga yoomu ku bantu abatano abaggyiddwako emisango gy’obutujju egyabaggulwako mu mwaka gwa 2o10 oluvannyuma lwa bbomu ezatta abantu mu Kampala bwebaali balaba omupiira gw’ekikopo ky’ensyi yonna ezaakamalirirzo. Kalule omukugu mu kujjanjaba endwadde z’olukonvuba agamba nti ekyasinga okumukosa mu myaka Omunaana gyeyakulungula mu kkomera, butaziika ku kitaawe eyafa ng’ali mu kkomera.
—— AUTO – GENERATED; Published (Halifax Canada Time AST) on: September 07, 2018 at 01:11PM


text:
PALAMENTI ekakasizza nti ebyokulondoola ensaasaanya y’ensimbi za gavumenti mu ofiisi ya Ssaababalirizi w’ebitabo bya Gavumenti bikyalemye kyokka erumye n’ogw’engulu okulaba nga kikolebwako mu bwangu.
Ofiisi ya Ssaababalirizi w’ebitabo bya Gavumenti y’erondoola ensaasaanya y’ensimbi mu bitongole bya Gavumenti n’alonkoma abazibba n’okuzikozesa obubi kyokka nga yo ebadde terondoolwa okumala emyaka.
Ekiwandiiko ekyafulumiziddwa Palamenti, yafuna kkampuni z’ababalirizi b’ebitabo satu kyokka temwava kalungi kuba gonsatule gaatandika okuneneng’ana ebitundu ne bitaggwa bulungi.
Emirimu bwe gyalema nga palamenti akakiiko akagaba ttenda za palamenti ne kasazaamu kontulakiti eno era kali mu kuyigga babalirizi ba bitabo bapya okukola omulimu guno.


text:
ABABAKA baagala Palamenti eyingire mu nsonga z’okukoonagana wakati wa poliisi n’ekitongole ekikessi eky’omunda ekya ISO. Kino kiddiridde abaserikale ba ISO okukuba aba poliisi amasasi ku Ssande e Mugongo Kyengera agattiddewo omu, Rogers Ssimbwa ate banne abana bwe baabadde okwabadde; Francis Bayega, Alex Jojo, Balaam Nuwagira ne Zakaria Nato ne bakwatibwa.
Ababaka baategeezezza nti baasanyukira okuggyibwawo kwa Kale Kayihura eyali omuduumizi wa poliisi ne Gen. Henry Tumukunde eyali minisita avunaanyizibwa ku by’obutebenkevu mu ggwanga nga bamanyi nti kyali kyakumalawo akaleega bikya akaaliwo.
Kato Lubwama (Lubaga South) yategeezezza nti, wadde nga Kayihura yavaawo kyokka wakyaliwo obuzibu bwa magye okwagala okulaga poliisi nti babasinga amaanyi. Yategeezezza nti bandiba nga baliko ssente ze bakaayanira.
Muyanja Mbabaali (Bukoto South) yennyamidde olwa baserikale bapoliisi okuba nga bakyenyigira mu bubbi n’asaba Okoth Ochola okulwana okutereeza ekitongole kyakulembera.
Francis Zaake (Mityana Munisipaali) yavumiridde okulwanagana kwe bitongole byokwerinda ebyandibadde bikwatira awamu ne bamalawo obumenyi bw’amateeka n’ategeeza nti obuzibu bukyali bunene n’okusinga okukyusa abakulira ebitongole. Gilbert Olanya (Kilak South) yagambye nti ebiriwo kabonero akalaga engeri abantu gye bakozesaamu obubi emmundu.
Yawadde ekyokulabirako nti, osanga abaserikale nga bakaalakaala n’emmundu ne mu bufunda nga banywa omwenge. Ababaka we baasabidde palamenti nga poliisi ne ISO bamaze ekiseera nga balaga obutakwatagana, ku kunoonyereza ku fayiro y’omugenzi Andrew Felix Kaweesi ebitongole byombi byakaayanira mu kunoonya abatemu nga buli kitongole kyagala kikulemberemu.
Waliwo ne Paddy Serunjogi (Sobi) lwe yaleetawo okusika omuguwa ekyatuusa ne poliisi okumukwata, kyokka ISO n’emuyimbula okuva mu kkomera e Nalufenya.
POLIISI EKYANOONYEREZA KU BASERIKALE BAAYO
Patrick Onyango, amyuka omwogezi wa poliisi mu ggwanga yagambye nti mu kiseera kino bakyanoonyereza ku ngeri abaserikale baayo bwe baatuuse e Kyengera we baafunidde obuzibu. Yagambye nti abaserikale baabwe bwe kinaasangibwa nga baabadde bagenze kubba bajja kutwalibwa mu kkooti z’amateeka, kyokka bwe baba nga tebagoberedde mitendera mituufu baakusimbibwa mu kakiiko akakwasisa empisa.
BABIYINGIZZAAMU OKUBBA EMBAAWO
Waliwo ensonda ezaategeezezza nti waliwo omuserikale wa ISO aliko ddiiru gye yakutula n’Abarundi ng’ayambibwako abaserikale b’e Katwe. Kyokka olwamaliriza omulimu n’agaana okubasasula.
Abaserikale okufuna obuzibu yabadde abagambye okujja e Kyengera abasasule. Kyokka kano yabadde abateze kakodyo era yatemezza ku bakama be nga bwe yabadde agudde mu lukwe lwababbi era aba ISO ne beetegeka bulungi.
Abaserikale olwabadde okuyingira mu kikomera amasasi ne geesooza okukakkana nga Rogers Simbwa attiddwa n’abalala bana ne bakwatibwa.


text: Ekitabo kirimu embeera n’ebitendo bya Nnabbi nga muto, mu biseera by’obuvubuka ne bwe yali ng’amaze okufuuka Nnabbi; okumuteekateeka n’okumutuma, wamu n’ebyamagero bye. Ebizibu ebyamutuusibwako awamu n’abagoberezi be; okusenguka kw’Abasiraamu okugenda mu Abyssinia, okusisinkana ab’ebika eby’enjawulo, ensisinkano ne Bannamadiina mu Aqaba, olukwe olwakolebwa okumutemula, n’okusenguka okugenda e Madiina. Ekitabo kiteekeddwateekeddwa mu ngeri ey’ebyagwawo buli mwaka okuva ku mwaka gwasooka okutuuka ku gw’ekkumi n’esatu. Mulimu okwanukula ebintu abalabe b’Obusiraamu bye batera okuyitamu okwagala okubuzaabuza abalala mu byafaayo bya Nnabbi. Ekitabo kiyamba omuntu okwagala Nnabbi ekiyinza okumuviirako okumukoppa embeera ze n’empisa ze ennungi.


text:
SSABAWANDIISI we kibiina kya NRM Justine Kasule Lumumba alabudde abakozi ku Ggwandisizo lya NRM abagenda okulabirira abagenyi mu ttabamiruka we kibiina agenda okubaawo ku lw’omukaaga luno e Namboole, nagamba nti abanalemwa okutuukiriza emirimu gyabwe obulungi ssi bakugumikirizibwa bajja kukwatibwa babonerezebwe.
Okwogera bino abadde asisinkanye abakozi bonna abagenda okuvunanyizibwa ku bintu eby’enjawulo mu ttabamiruka, saako n’okuyita mu bigenda okukolebwa ku lunako lw’omukaaga n’olwokutaano akawungeezi.
Olukiikoluno era lwetabiddwamu n’abakozi mu office ya Ssentebe we kibiina e Kyambogo saako n’abakakiiko ke by’okulonda aka NRM.
Wano Lumumba wasinzidde nategeeza nti omwaka guno gugenda kubeera gwa kayisanyo kubanga gulimu emirimu gye kibiina mingi omuli okulonda kwa kamyufu, nasaba abakozi ba kakiiko bulijjo okukuuma empisa nga bakola emirimu gyabwe, nga kino klina okusooka okweyolekera mu ttaba miruka ono asoose mu kisanja kino nga bayisa bulungi abantu bonna abagenda okumwetabamu.
Anyonyodde nti abakiise bonna balina okufuna zi kaadi ezibayingiza e Namboole ku lunaku lw’okutaano e Kololo saako n’ebikozesebwa byonna nalabula abakozi obutetantala kukwata yadde ku kimu.
“Tetugenda kuttira muntu yenna ku riiso, bwonasangibwa nga oliko ky’obuzizzabuzizza ab’ebyokwerinda bagenda kukukwata oggulweko emisango, nga kino tukikoze okulaba nga ebintu bitambula bulungi” Lumumba bwagambye.
Do you have a story in your community or an opinion to share with us: Email us at editorial@watchdoguganda.com


text:
ZIBADDE ennaku 101 ez’okwogera, ng’abavuganya ku ntebe y’Obwapulezidenti n’ababaka ba palamenti baperereza abalonzi.
Ebyo byakomye nga February 16, 2016 ku ssaawa 6:00 ez’omu ttumbi, ekisigadde be balonzi okusalawo ani gwe bawa akalulu!
Era ddala kiggwa leero. Abavuganya ku bwapulezidenti abaatandika okutalaaga eggwanga nga November 9, 2015 kuliko; Yoweri Kaguta Museveni (NRM), Dr. Warren Kiiza Besigye Kifeefe (FDC), John Patrick Amama Mbabazi (talina kibiina), Dr. Abed Bwanika (PDP), Maj. Gen Benon Biraaro (UFP), Polof. Venansius Baryamureeba (talina kibiina), Elton Joseph Mabirizi (talina kibiina) ne Maureen Faith Kyalya (talina kibiina).
KIGGUNDU AKKIRIZZA ESSIMU WE BALONDERA
Ssentebe w’akakiiko k’Ebyokulonda, Ying. Badru Kiggundu addirizza ku nnatti n’akkiriza abantu okugenda n’essimu zaabwe mu bifo ebironderwamu kyokka baziggyeko nga batuuse mu layini n’oluvannyuma bazizzeeko nga bamaze okukuba akalulu nga bali mu mmita 50 okuva awalonderwa.
Ying. Kiggundu era alagidde abalonzi nti bwe bamala okukuba akalulu, baddeyo ewaabwe bakole ebyabwe , balinde akawungeezi ku ssaawa 10:00 ez’olweggulo baddeyo okubaawo ng’obululu bubalibwa n’okulangirirwa.
Bino yabitegeezezza mu bubaka bwe obusembayo eri abalonzi nga beetegekera okulonda ku Lwokuna, okwa Pulezidenti n’ababaka ba Palamenti 402, okuli abakyala 112 aba disitulikiti n’abakiikirira Konsitityuwensi 290.
Kiggundu yagambye nti ebikozesebwa byonna mu kulonda byatuuse dda ku magombolola gonna 1,403 agali mu Uganda era zinaagenda okuwera essaawa 1:00 ey’oku makya nga byatuusiddwa dda wonna mu bifo 28,010 awalonderwa.
AWANGUDDE ALANGIRIRWA KU LWAMUKAAGA
Okukuba akalulu kutandika ku ssaawa 1:00 ez’oku makya kukomekkerezebwe ku ssaawa 10:00 ez’olweggulo wonna mu ggwanga.
Kiggundu yakakasizza Bannayuganda nti ebijjuvu ebinaava mu kulonda kwa Pulezidenti ajja kubirangirira nga essaawa tezinnasukka 10:00 ez’olweggulo ku Lwomukaaga kubanga etteeka limulagira obutasussa ssaawa 48 okubifulumya.
Yannyonnyodde ku birina okugobererwa mu biseera ebyokulonda n’oluvannyuma ng’okulonda kuwedde n’agamba nti etteeka limuwa obuyinza obwenjawulo bw’asobola okukozesa singa embeera ebeera yeetagisizza.
“ Abantu baddembe okugenda n’amasimu gaabwe mu kifo ebyokulonda,. kye twagaanye be bantu okukozesaa essimu zaabwe okukuba ebifaananyi abantu abali mu kulonda oba okwogerera ku ssimu mu kifo awalonderwa,” Kiggundu bwe yategeezezza Bukedde eggulo.
Ab’ebyokwerinda abalabirira ebifo ebironderwamu, Ying. Kiggundu yagambye baweereddwa ebiragiro, okukakasa nti buli muntu atuuka mu kifo awalonderwa, essimu ye aggiggyako, n’alyoka asimba layini okulonda oluvannyuma n’agizzaako ng’ali mita nga 50 okuva awalonderwa.
Kiggundu yagambye nti abantu bokka abakkirizibwa okukozesa amasimu gaabwe be balabirira ebyokulonda ne Baagenti ab’abeesimbyewo kyokka nabo tebakkirizibwa kukuba balonzi bifaananyi kubanga okwo kubeera kumalako balonzi ddembe lyabwe nga bakuba akalulu.
“Baagenti b’abeesimbeyo tubakkirizza okubeera n’essimu kubanga bayinza okwagala okwogera ne bakama baabwe kyokka tubagaanyi okukuba abalonzi ebifaananyi,” Kiggundu bwe yagambye.
Kiggundu yakakasizza Bannayuganda nti ebyokwerinda biri gguluggulu kubanga ku buli kifo ebironderwamu, byonna 28,010, bataddeko omuserikale wa Poliisi n’agattako nti wajja kubaawo n’amagye nga galawuna okwahhanga embeera yonna eyinza okubalukawo.
Ku buli kifo awalonderwa, Kiggundu yagambye nti akakiiko k’ebyokulonda kataddewo abantu bataano (5), ekitegeeza nti akakiiko kapangisizza abantu abasoba mu 140,000 okulabirira ebyokulonda.
Kiggundu yalabudde abeesimbyewo obutagezaako kwerangira oba okufulumya omugatte gw’ebivudde mu kulonda n’alabula nti ekitongole ekivunaanyizibwa ku by’empuliziganya mu ggwanga kiri bulindaala okuggalawo omukutu gw’Empuliziganya ogunaamenya amateeka g’ebyokulonda.


text: OMUKUNGU wa bbanka enkulu Benedict Ssekabira ayolekedde okukwatibwa olw'okuziimula simanisi za poliisi okwennyonnyolako ku mayitire g'ebyapa bya bbanka ezaggalwawo bbanka Enkulu. Omwogezi w'ekitongole kino, Charles Mansio Twine yagambye nti, Ssekabira teyalabiseeko nga bwe baabadde bamuyise n'agamba nti, bo nga poliisi bennyamivu olw'abantu abali mu ofi isi ennene abatawa mulimu gwa poliisi kitiibwa. Ebbaluwa eyita Ssekabira ku poliisi yawandiikiddwa nga July 27 n'eteekebwako omukono gw'ofi isa Paul Katto Tumuhimbise ku lwa Dayirekita w'ekitongole kya Poliisi ekinoonyereza ku buzzi bw'emisango. Tumuhimbise, ebbaluwa eno yagiwandiikidde Gavana wa bbanka enkulu, Emmanuel Mutebire ng'amusaba Ssekabira okweyanjula ku poliisi nga July 30, 2020 kyokka Sekabira teyalabiseeyo. Yabadde ayitiddwa okunnyonnyolako ku byapa bya bbanka ezaggalwa, era omuwaabi wa Gavumenti yabadde amaze ffayiro y'emisango okugikakasa ng'alagidde Sekabira atwalibwe mu kkooti. Poliisi okuyita Ssekabira yeewozeeko, kiddiridde akakiiko ka Palamenti akalondoola ebitongole bya gavumenti aka Parliamentary Committee on Commissions, Statutory Authorities and State Enterprises (COSASE) okuwandiikira IGP Martins Okoth Ochola nga bamusaba amunoonyerezeeko. Ssekabira, mu November 2018, ababaka abatuula ku kakiiko ka COSASE, baamukunya annyonnyole engeri gye yali aweereddwa omulimu gwa Director for Financial Markets Development Coordination mu bbanka enkulu. Abakungu ba bbanka enkulu abaali bakulembeddwa Mutebire, baali bagenze mu kakiiko okunnyonnyola ku kwemulugunya okwali kukoleddwa Ssaababazi w'ebitabo bya Gavumenti ku bbanka musanvu ezaggalwa bbanka enkulu. Ababaka baasaba Ssekabira annyonnyole engeri ebintu bya bbanka zino gye byali byatundiddwa nga bisaliddwako ebitundu 93 ku 100 bwe yalemwa, ne bamulagira okubalaga ebbaluwa kwe baamuweera omulimu mu bbanka enkulu. Wabula oluvannyuma yamala n'agitwala mu kakiiko kyokka nga terambika buvunaanyizibwa bwe.


text:
Okukoma okuzaala
Ekiseera omukyala bw’aba nga takyalwala oba nga takyagenda mu nsonga ky’ekiseera omukyala w’abeerera nga takyasobola kuzaala baana. Kino kibaawo oluvannyuma lw’omwaka okuggwaako ng’omukyala tagenze mu nsonga. Kino kibaawo wakati wa myaka 45 kwa 55 era nga kibaawo mu bakyala bokka.[1]
Ekiseera eky’okukoma okulwala nga tekinnabaawo, omukyala atandika okulwala nga bw’abuka mu ennaku ezimu. Omuntu anaateera okutuuka mu kiseera ky’obutalwala afuna okumyansa, okwokyerera mu lubuto, era nga kino kisobola okutwala butikittiki 30 okutuka ku dakiika kkumi. Bwekityo omuntu oyo (anaateera okukoma okuzaala) atuuyanirira wamu n’okukankana. Oluvannyuma lw’omwaka oba emyaka ebiri, okumyansa kulekera awo, olwo obubonero obulala ng’obukalu mu bukyala, obutafuna tulo, n’okukyuka embeera butandika.
Ekiseera ky’obutalwala (okukoma okuzaala) nkyukakyuka ya butonde, era nga kisoboola okubaawo amangu mu bakyala abafuuwa taaba. Ebimu ku bintu ebireetawo enkyukakyuka mu biseera by’obutalwaala: okulongosebwa nnabaana yenna n’aggyibwamu oba okukalirirwa. Ekiseera ky’obutalwala kibaawo oluvannyuma lwa hormones okukendeera mu muntu. Obulwadde buno bumanyika, oluvannyuma olw’okupima omutendeera gwa hormones nga bayiita mu musaayi oba mu musulo. Kino kyekuusa ku mbeera ebeerawo nga omukyala atandika okulwala.
Obumu ku bubonero obulaga ekiseera ky’obutalwala busobola okujjanjajabibwa oluvanyuma lw’okufuna okumyasa. Ebintu bino wammanga bye birina okwewalibwa okugeza; okwewala okufuuwa taaba, okunywa omwenge n’okukozesa ebiragalalagala. Wabula ate okwebaka mu kisenge ekirina akawewo akalungi n’okukozesa ebiwujjo kisobola okuyamba. Obumu kubujanjabi mulimu menopausal hormone therapy (MHT), clonidine, gabapentin, oba selective serotonin reuptake inhibitors obusobola okuyamba; okukola dduyiro nakwo kusobola okuyamba mu kwebaka. Wabula abasawo balagira omuntu afuna obubonero bw’obutalwala okufuna obujjanjabi bwa MHT.


text:
Amawulire
Ekikwekweto e Masaka
Ali Mivule
July 5th, 2013
Police e masaka ekutte abantu 32 mu bikwekweto byaabyo byokufuuza abamenyi bamateeka abeeyongera buli lukya mukitundtu kino.
Kino kiddiridde obutemu obususse nga ne juuzi waliwo omusirikale wa police eyatibbwa munyendo nga alawuna ekitundu.
Ebikwekweto bino bikoleddwa mu bitundu bye Mukudde, Kasaana, Market Triangle, byonna ebiri e masaka.
Ebikwekweto bino bikolembeddwamu RDC we Masaka chris Owori Odoi natwaala police yomu Nyendo Christine Namawuba,
Namawuba agamba obuzzi bwemisango okweyongera kuvudde ku bavubuka abanywa enjaga, okunuusa amafuta nebiragalaragala ebirala.
Police era ezudde ekuttiya zenjaga 5, ebidomola 2 ebyamafuta genyonyi, emifaliso nengoye enzibe.
Abakwaatiddwa mulimu Julius Mwesigye, Martin Ssemyalo, Francis Kabiito, nabalala.
Bano baakugulwako emisango gyobubbi, okukwatibwa nebiragararagala , nemirala.


text:
Kumulomwa kwa covid19
Esabu ye babandu baambisibwe ne birusi bia covid19 mwirambo yama khuba nenina ne khwola 6,190.
Kano kecha enyuma we babandu 120 zaidi khunyolekha ne birusi ebio endalo ya luno.
Nalomaloma khubanakenya khwama munju ya afya Nairobi ano omulondela wo omusibayi musikuka sie bulamu Dr. Rashid Aman ama khuba nabola mbo babandu 115 bali banakenya nekakhali 5 bama enje we lirambo.
Mubise ebio esabu ye babandu baonile yama khunina ne khwola 2,013 enyuma we babandu 42 khuona ne khulekhulibwa khucha engo.
Kakhaba kario esabu ye abo bafwile birusi bia covid19 yama khumetekha ne khwola 144 enyuma wo omundu mulala khufwa birusi bino endalo ya luno.


text:
Clear - Rema # Music Lyrics
- By Climate •
- Jan 03, 2020 •
- 1253 views
Share lyrics
Ma baby boo You and I Amaanyi mpulira mangi eno N'essanyu linzita lingi nnyo Obunafu ne mu maanyi Ne mu kweraliikirira I will love you so Omutima buli lwe gutujja Buli lwe gukoona. gukoonera eyo Obwongo buli lwe ndowooza Buli lwe budduka. butuukira eyo Ekirooto kyange kyatuuka I'll always be there for you Ngya kulabirira ekigwanidde everyday
Ono clear Kiri clear ewange Sirina fear Kasita onjagala okkirizza Ono clear Kiri clear ewange Sirina fear Kasita anjagala okkirizza
Ono mbala Ono lugoye lwa kwambala Y'abasinga e Kampala Simuwaana buwaanyi yasukkawo When I want to go gye ndaga Simulekangawo alinga kawoowo Ye daddy ye papa Muyita m'amannya agamusaana Baby gwe full dose Ekimuli kya Roza ku mmeeza Hmm ate gwe fireman Omuliro bwe gukwata onzikakkanya
Ono clear Kiri clear ewange Sirina fear Kasita onjagala okirizza Ono clear Kiri clear ewange Sirina fear. ooh oh Kasita anjagala onkirizza Eno mbaga. eno mbaga Nze naawe tuli mbaga Eno mbaga. eno mbaga Nze naawe tuli mbaga Eno mbaga. eno mbaga Nze naawe tuli mbaga Eno mbaga. eno mbaga Nze naawe tuli mbaga Ekirooto kyange kyatuuka
Ekirooto kyange kyatuuka I'll always be there for you Ngya kulabirira ekigwanidde everyday
Ono clear Kiri clear ewange Sirina fear Kasita onjagala okiriza Ono clear Kiri clear ewange Sirina fear Kasita anjagala okiriza x 3 When I want to go gye ndaga Simulekangawo alinga kawoowo Ye daddy ye papa Muyita m'amannya agamusaana Andre on the beat
If you are a musician, be it upcoming or famous and you wish to drop your music for fans to access it here online. You can send your songs or song to info@ugamusic.biz or Call Climate on +256771345613 for further help or Whatsapp at +256781999391.


text:
Amawulire
Essomero eddala lyekalakaasizza
Ali Mivule
July 31st, 2013
Abayizi be somero lya siniya erya kidera e kamuli besuddemu julume ne bekalakaasa.
Bano bokyezzan’akatale akaliranyeewo.
Ekibaggye mu mbeera kuzuula nti abasomesa babadde tebawangayo nsimbi zaabwe ez’ebibuuzo by’okwegezesaamu
Patrick Muwanga omu ku batuula ku kakiiko ke somero lino ategeezezza nti ensimbi ng’ensimbi zino bwebazigabidde abasomesa okweyimirizaawo kubanga babadde tebakyasobola kujja kusomesa
Anenyezza nyo abayizi bano olwobutabalirira ssomero naye nasubiza nga ensimbi bwebazifunye era bakuzisasulayo essaawa yonna.


text:
Rema yakomyewo ku Lwomukaaga era agamba buli kimu kye yeetaaga yakifunye omuli gomesi ez'omulembe okuli amajolobera ga zzaabu z'agenda okwambala ku mukolo (agenda kukyusa emirundi egiwerako), eby'okwewunda omuli ne kalifuuwa, engatto, ebikomo n'ebirala.
Mu mbeera eyenjawulo Hamzah yamukoledde akabaga ak'enjawulo akamwaniriza era nga kano kaabadde mu maka gaabwe e Namugongo Hajji Issa Musoke ssentebe w'olukiiko oluteekateeka okwanjula kwa Rema yategeezezza nti Rema kakomyewo bagenda kuddamu okutuula okuttaanya ensonga z'omukolo ezikyasigalidde.
Musoke agamba mu bimu ku bintu bye baagala okumaliriza kati lwe lukalala lw'abagenyi abayitiddwa ku mukolo.
Wadde olukalala luno lwakolebwa ne luggwa n'abasinga baamaze dda okufuna kaadi ezibayita, bali mu kattu olw'abantu abangi ababakubira essimu nga baagala okujja ku mukolo.
"Rema muntu wa bantu alina emikwano mingi mu biti ebyenjawulo. Olw'okuba ye muntu owenkomeredde asalawo ani alina okujja ku mukolo gwe tubadde tulina okumulinda addemu okutunula ku lukalala luno n'okulaba b'ani abalala bayinza okwongerwako bwe kinaaba kisobose." Musoke bwe yannyonnyodde.
Musoke agamba abantu 500 be basuubirwa okubeera ku mukolo gwa Rema ogutegekeddwa nga November 14, 2019 e Nabbingo ku lw'e Masaka.
Abantu 300 ku bano bagenyi ba Rema, 150 ba Hamzah ate 50 bakozi ba mirimu egyenjawulo.
Sarah Nabatanzi ssenga wa Rema gye buvuddeko yategeezezza nti olw'obungi bw'abantu abasuubirwa okujja ku mukolo guno bakyalowooza ku ky'okusalawo oba gusigala e Nabbingo oba bafuna awalala awasingako obugazi si nakindi okugenda e Masaka gye bazaala Rema.


text:
Amawulire
E Rubaga balwanye – Singh akaaba
Ali Mivule
October 27th, 2015
Okulonda kw’akamyufu k’ekibiina kya NRM kufundikiddwa mu bitundu ebisinga ng’okubala obululu kutandise
Akalulu kano mpozzi keekamu kw’obwo obufumbekedde okulwanagana nga n’awamu okuyiwa omusaayi kulabiseeko.
Mu kampala, embeera etandise ya kimpowooze kyokka ng’ebintu bimaze nebitabuka
E Lubaga enguumi enyoose abawagizi ba Katongole Singh bwebalumbaganya aba Abdul Kitatta gwebalumiriza okutabula okulonda
Wabula yye Sentebe wa NRM e Rubaga Abdul Kitta bino byona abiwakanyizza.


text:
Abantu 3 bakwatiddwa nga ku bano kuliko abakyala 2 ku bigambibwa nti babadde bajingirira ebiwandiiko by’ekitongole ekisolooza emisolo mu ggwanga ekya Uganda Revenue Authority (URA), eby’ebitongole bya Gavumenti ebirala n’ebitongole by’ensi yonna.
Bano kuliko; Ali Kimera Ssajjabi, Amina Nambalye ne Hadijah Nakitende nga babadde bakolera ku Nasser Road mu Kampala, URA egamba nti babadde babalinnya kagere okumala enaku eziwerako nga banaabwe abalala babiri bbo badduse.
Bano basangiddwa ne stamp enjingirire 119 nga 39 ku zino za bbanka ez’enjawulo, ebbaluwa z’okusoma ezamatendekero agawaggulu. Babasanze ne Computer kwebabadde batereka ebiwandiiko ebirala ebijingirire.
Basangiddwa ne kkaadi z’emotoka ne Piki piki enjigirire nga kigambibwa nti bandiba nga babadde bakolera wamu nababba emotoka ne Piki piki oluvannyuma nebatta bannyini zo.
Stamp z’Ebitongole bya Gavumenti ebirala zebasangiddwa nazo kuliko; ey’eggye lya UPDF, Uganda Police Force, Ministry of Defence and Veteran Affairs, Uganda Registration Services Bureau Registrar, Ministry of Works and Transport, Uganda National Roads Authority weighbridges, Ministry of Agriculture, Ministry of Lands, ne Ministry of Gender, Labour and Social Development.
Basangiddwa ne Stamp za Gavumenti z’ebitundu ne Disitulikiti okuli: Mityana, Kampala Capital City Authority – KCCA, Deputy Mayor Kampala ne Kawempe, Luweero, Mpigi, Kaliro, Kamuli, Kapchorwa, Mbarara, Bundibugyo, Kitgum, Koboko, Buikwe, Mukono, Mayuge, Kayunga Sheema ne Kamwenge, Nabweru, Mityana, ne Mukono.
Basangiddwa ne Stamp z’amalwaliro okuli; Mengo Hospital, Fort Portal Hospital, Malaika Medical Centre Kitemu, Kasangati Health Centre, IMC Wandegeya, Mukono Health Centre ne Stamp ya DHO wa Disitulikiti y’e Kyotera. Basangiddwa ne Certificate z’amasomero agasomesa abasawo, ez’ekitongole ky’ebigezo mu ggwanga Uganda National Examination Board, transcripts za Kyambogo ne Makerere University.
Bano basangiddwa ne Stamp 14 ez’ebitebe eza visa okuli eya Oman, South Africa Police Service, Zimbabwe Immigration, India Immigration ne United Nations.


text:
Bbosa amaze sizoni emu mu Villa, yagambye nti kooci yenna okugitendeka n’amalako emyezi 5, aba mugumu kuba abawagizi n’abamu ku bakungu baagala otambulire ku biragiro byabwe.
“Abakungu ba Villa beefuula bannannyiniyo era mbadde nkyayagala okugitendeka naye embeera yannemeredde,” Bbosa bwe yategeezezza.
Sizoni ewedde mu Villa, Bbosa yatabuka n’eyali omumyuka we Paul Mukatabala okukkakkana nga Mukatabala agobeddwa ate endagaano ya Bbosa bw'eweddeko, n'asalawo anoonye ttiimu endala.
AKOZE ENDAGAANO YA MWAKA GUMU
Bbosa yakoze endagaano ya mwaka gumu okutendeka Soana n’aweebwa obuyinza okugula abazannyi n’okugoba abatatuukana na mutindo.
Smart Obed, nnannyini yo yagambye nti bulijjo yeegomba okubaako n’omutendesi alinga Bbosa kuba ky’akola akimanyi ate amanyi okukumaakuma abazannyi ne bafuna obuwanguzi.
YAGAANYI DDIRU YA EXPRESS
Ku Mmande, abakungu ba Express baatudde ne Bbosa ku by’okumuwa omulimu kyokka enteeseganya ne zigwa butaka olw’okubasaba ssente z’okuteeka omukono ku ndagaano nga teziriiwo.
Bbosa yategeezezza nti yabadde n'ekinyegenyege ekitendeka ttiimu eno kyokka abakungu baamumazeemu amaanyi bwe baamulagidde okutandika okukola nga tebakoze ndagaano.


text:
Kazannyirizi Frank Mubiru amanyiddwa nga Chiko awonye okugwa mu masiga n'okulya ebikomando. ‘‘Bannange ekintu nkimaze. Nange emmere ng'enda kulyanga...
Dr. Bbosa (mu katono) ng'amannya ge amatuufu ye Sam Bagenda yasinzidde ku mukolo gw'okutongoza enkola empya mwe bagenda okuyita okutuusa ‘waaka' waabwe...
Ekkubo lyatabudde meeya wa munisipaali y’e Mukono, George Fred Kagimu n’abatuuze abakozesa ekkubo eriyita okumpi n’ekifo kye ekisanyukirwamu era ekibeeramu...
BULI lw’okoona ku linnya lya Ibrahim Sekaggya, Abubaker Tabula, Wilber Musika n’abalala, Willy Kyambadde ayunguka amaziga.
OMUBUULIZI Mugoda asabye abantu okukomya okukudaalira abafu nga beefuula abanyoleddwa ku nkugulu nga munda basanyufu .
OMUSUUBUZI w’omu Kampala omututumufu asirittuse nga yaakatuuka mu maka ge agasangibwa e Najjeera, mu Munisipaali y’e Kira mu disitulikiti y’e Wakiso n’afa!...
AKAKIIKO akassibwawo okulwanyisa ssenyiga wa Coronavirus mu Kalungu aka COVID 19 Task Force akakulirwa RDC Caleb Tukaikiriza kalagidde abakuumaddembe okussa...
EMBEERA y'obujanjabi eyongedde okukaluubirira abavubi b'oku mwalo gw'e Kamuwunga mu Lwera e Lukaya mu Kalungu,amazzi bwe gasazeeko akalwaliiro mwe babadde...
Abatuuze b’e Kisoga ekisangibwa mu disitulikiti y’e Mukono bateeberezza omusaja okubeera omubbi wa ppikipiki ne bamukkakkanako ne bamukuba yenna nawulubala....
Taata agobezza abakungubazi omulambo nga yeekwasa amawano
19 September 2020
21 September 2020
20 September 2020
21 September 2020
19 September 2020


text:
Ebyobulamu
Abayiga obusawo e Mulago beediimye
Ali Mivule
November 18th, 2015
Ab’eddwaliro lye Mulago bawakanyizza ebigambibwa nti abayiga obusawo babanja emyezi esatu
Abayizi bano bakedde kwediima nga bagamba nti ensimbi zaabwe zasaliddwaako emitwalo 25.
Bano bategeezezza nti ensimbi zaabwe zebalina okufuna giri emitwalo 85 kyokka nga babadde bafuna emitwalo 60 okumala emyezi esatu.
Omwogezi w’eddwaliro lye Mulago Enoch Kusaasira agambye nti bano tebabanja kubanga babasasula mu bitundu kale nga kiyinza okuba nga kyekyaleeta obuzibu
Kusaasira agambye nti ku ky’okuwa abayizi ow’okusula, kikyaali kizibu okutuuka ng’okuddabiriza Mulago kuwedde


text:
Pulezidenti Museveni yawa bazadde baffe eddembe okwegatta – Big Eye
Omuyimbi Big Eye avuddeyo nawandiika ku mukutu gwe ogwa Face book; “Kino kankyogere olwaleero, musaanye mulekerawo okulowooza nti mpagira Pulezidenti Yoweri Kaguta Museveni lwa ssente, EKYO SI KITUUFU, muwagira ng’omuvubuka eyatuula wansi neyefumitiriza wa omusajja ono gyeyajja eggwanga lino, eddembe lyetulina olwaleero, n’ebyo byeyerekereza okugenda mu nsiko natulwanirira.
Eddembe Pulezidenti Museveni lyeyaleeta ne banne eri Bannayuganda y’ensonga lwaki ebitundu 92 ku 100 eby’abavubuka mu Yuganda leero bazaaliddwa era nebakulira ku mulembe ggwe kuba singa eggwanga lyali likyali mu dduka dduka bazadde baabwe tebadifunye budde bunyumya kaboozi okusobola okubazaala.
Abamu ku mmwe mugenda kugitwala nga endowooza ey’ekito naye nga gemazima.
Nina ensonga empagiza Pulezidenti Museveni. Ngenda kuwagira Pulezidenti Museveni ne National Resistance Movement mu 2021”
Leave a Reply
You must be logged in to post a comment.


text:
Wadde nga entiisa nnyingi osobola – Bobi Wine
Bobi Wine “Ebiseera ebisinga obungi mu lugendo lw’obulamu tosisinkana ebisomooza bingi ng’oluusi bitussukako. Tusisinkana emiziziko mingi nga tosobola kulaba mu maaso okuleka enzikiza. Waliwo ebiseera omulabe lwayogera n’eddoboozi ery’omwanguka nga litiisa noyagala buli kimu okiveeko. WABULA KINO KIJJUKIRE EBISEERA BYONNA – Waliyo Katonda alwanira buli omu amukiririzaamu entalo. Katonda eyayimirirawo ku lwa David bweyali alwana n’omulwanyi namige Goliath!
Oluyimba luno njagala lubazeemu amaanyi TULEME KUGGWAMU SSUUBI ne mu kaseera akazibu. Ndabye Katonda emirundi mingi nga akyuusa enaku ezijudde ekizikiza nassaawo ekitangaala.
Eri mikwano gyange mwenna abawulira nga kigaanyi mu mbeera yonna gyemuyitamu, mbaweereza akayimba kano. Situka. Yimirira butengerera. Genda mu maaso.”
Leave a Reply
You must be logged in to post a comment.


text:
Bwerwali bweruti mu nga 7-Aug-1973 Pulezidenti Idi Amin Dada Oumee nalangirira Kabineti ya Baminisita empya. Yalonda Baminisita 3 okuli Brig. Barnabas Kili Minisita owaguno naguli, Col. Moses Ali nga Educational and Provincial Administration Minister, Mathew Obado nafuulibwa Minisiter of Internal Affairs.
Amin yavaayo era nategeeza nti yali akirizza ekirowoozo ky’okufuula olulimi oluswayiri olulimi lw’eggwanga. Yategeeza nti bendera y’eggwanga wamu ne Court of Arms tebyali byakukyusibwa, nti era Bannayuganda balina eddembe okwambala wabula nga tebesitaza.


text:
Omuziro n'akabbiro
Omuziro
Omuziro gw'abayanja Mutima. Abamu balowooza nti mutima gwa ttaka naye si kituufu. Kino kirabikira ne ku kabonero kaffe ak'omutima. Omutima guno guba gwa nsolo so si gwa muntu oba gwakirime ng'abasingala bwe balowooza.
Akabbiro
Okumala ebbanga ddene, abasinga baali bamanyi nti akabbiro k'abayanja Nnyonyi nyange. Naye oluvanyuma kyakkaanyizibwako nti akabbiro k'abayanja Mawowoolo.
Waliwo enjawulo wakati w'amawuggwe n'amawowoolo; amawuggwe gabeera gaamuntu ate go amawowoolo gaba gansolo.
Obutaka
Obutaka bw'abayanja buli Bulegeya Bbaale mu Buddu. Nga eno Jjajjaffe Namugera Kakeeto eya sooka asibukamu ekika ky'Omutima gyeyabeeranga era yeewali n'ennyumbaye mweyabeeranga (Empuku).
Ow'akasolya
Namugera Kakeeto si linya wabula kitiibwa ekiweebwa omukulu w'ekika ky'Omutima. Omuyanja takkirizibwa kutuuma mwana mannya gano gombi wabula asobola otuumako erimu; Kakeeto oba Namugera. Kino kiri kityo kubanga Namugera Kakeeto abeera omu yekka mu kika.
Omubala
"Ekifa ennyanja; omuvubi y'abika, olukka enyanja nga n'enga, otta ento Kabaka n'atalya maluma. Gutujja, omutima gutujja, bwegukutujjira ow'omukwano ozuukuka mu kawozamasiga." Omubala guno agukuba ayitibwa Kawuula era nga gukubibwa ku mikolo gy'ekika egy'ejawulo gamba okwabya olumbe, n'emirala.
Enteekateeka z'okuzimba ekizimbe okugenda okubeera ekakkalabozo ly'ekika zigenda mu maaso. Ekkakalabizo lino lisuubirwa okuwemmenta obuwumbi bw'ensi za Uganda bubiri (Ush 2b)
Muntekateeka y'okukulakulanya ekika n'abazukkulu, Ekika kyasalawo okulima emiti gya Kabakanjagala ku butaka bwaffe e Bbaale


text:
Eyaliko omukulembeze w’eggwanga lya Tanzania Benjamin Mkapa afudde! Ono yazalibwa mu mwaka gwa 1938 nafa mu 2020.
Mkapa yakulembera eggwanga lya Tanzania emyaka 10 era yalondebwa mu kalulu akasookera ddala mu Tanzania okubaamu ebibiina by’obufuzi ebingi okuvuganya mu mwaka gwa 1995 era obukulembeze bwe bwaleeta enkyukakyuka sinziggu mubyenfuna bya Tanzania.
Ono yadda mu bigere bya Pulezidenti Ali Hassan Mwinyi.
Mkapa ajjukirwa nnyo olw’okussa amaanyi mukukungaanya omusolo gw’eggwanga ekyayamba okuweza ensimbi muggwanika ly’ebyensimbi erya Tanzania mukiseera weyaberera omukulembeze, yakomya okusasaanya okutetagasa gavumenti kweyali ekola awamu n’okusikiriza bamusiga nsimbi okugenda mu Tanzania.
Wabula era mubukulembeze bwe waliwo abekalakaasi 22 abattibwa nga balaga obutali bumativu baabwe kungeri Mkapa gyeyali awangudde akalulu ka 2001 era kino yakiwandikako ne mukitabo kye kyeyayita “My Life, My Purpose” era bwatyo obukulembeze yabukwasa Jakaya Mrisho Kikwete mu mwaka gwa 2005.
Mkapa abadde n’omukyala omu Anna n’abaana abalenzi babiri.


text:
Essomabiramu
Essomabiramu (Biology) ssomo erikwata ku kalonda yenna ow'ebitonde ebiramu. Essomabiramu lirimu ebiti ebikulu bisatu:
- Essomabulamu bwa nsolo → (Animal biology). Muno mulimu essomo lya "essomansolo (Zoology)
- Essomabulamu bwa bimera → (Plant biology). Muno mulimu "essomabimera"(Botany)
- Essomabulamu obusirikitu → (Microbiology)
“Essomabiramu” kitegeeza essomo ly’ebiramu. Essomo lino lyesigama ku butonde bw'obulamu obw'obutaffaali (the cellular basis of living things) , amasoboza agakozesebwa mu mutereezabulamu (the energy metabolism that underlies the activities of life), n’obuzaale obusikirwa buli kiramu okuva mu kizadde oba ebizadde byakyo( the genetic bases for inheritance in organisms).
Essomabiramu(Biology) era kirimu okusoma okweyubula kw’ebikula(the evolution of spieces) n’akakwate k’okweyubula(evolutionary rerationships) akali wakati w’ekiramu ekimu n’ekirala awamu n’ensengeka y’ebiramu eby’enjawulo ku Ensi. Essomo lino linoonyereza ne ku bayologia w’obulamu obusirikitu( microorganisms), ebimera,n’ ensoloplants, era ne kikunganyiriza embeera ya bino eya buli lunaku.
Essomabiramu lyewolako ne mu “essomatomu”(kemisitologia) awamu ne mu “essomabuzimbe”(fizikologia) nga zikozesa amateeka ga sessomo(disciplines) zino ku biramu.
Sessomo lya essomabiramu(biology discipline) lirimu amatabi mangi kategole ez’engezeso(practical) ne eza emigereeso(theoretical). Mu Bayologia ow’engezeso mulimu :
- okuzaalisa ebimera (plant breeding),
- okutondeka enkola z’okukuuma ebisolo byo mu nsiko (wildlife management),
- sayansi w’obujanjabi (medical science),
- Ebyamalimiro n'okulima ebirime (Agriculture and crop production).
Ate mu kigereso ky'Essomabiramu (theoretical biology) mulimu sessomo (disciplines) nga :
- Okusoma obuzimbe bw’ebiramu (physiology),
- Essomabiziba mu biramu (biochemistry),
- Ensengekera z’ebiramu (Life taxonomy),
- Entababutondene (Ecology)
- Essomabulamu obusirikitu (microbiology).


text:
NZE Suzan Nankya 49, neddira Mamba mbeera Kawempe. Nneetaaga mwami wa buvunaanyizibwa nga Muganda okusinga nga Mukatoliki.
Njagala ali wakati w'emyaka 50 - 55, alina omulimu, omwetegefu okundabirira, okunfunira eky'okukola n'okugenda mu bakadde.
Tulina okwekebeza omusaayi. Ssimu 0704503172.
Nnoonya omusajja ali wakati w'emyaka 30 - 45. Njagala nga mwetegefu okumpasa. Omwetegefu nkubira ku 0773116826.
Nze Diana Kyampiire 31, ndi musuubuzi nga nzaalibwa Rukungiri.
Nnazaakola naye ndabika bulungi ddala. Njagala omwami akola amanyi omukwano okuva ku myaka 40 okweyongerayi.
Ssimu 0754455753. Nze Shakirah Nakintu 29, nneddira Mpologoma, mbeera Masaka nga ntunda dduuka. Nnina omwana omu era nasomako.
Njagala omwami okutandikira ku myaka 35 n'okweyongerayo nga mwetegefu okwekebeza omusaayi. n'okugenda mu bazadde ate ng'akola. Kuba 0701143975.


text:
Amawulire
Katikkiro asiibye ku Palamenti- obukadde 150 bwebusondeddwa
Ali Mivule
November 19th, 2013
Sipiika wa palamenti omukyala Rebecca Kadaga agamba nti musanyufu nti enkolagana wakati wa Buganda ne gavumenti buli lukya eyongera okutereera
Bino abyogedde asisinkanyeemu kamalabyonna wa Buganda Charles Peter Mayiga akyaddeko ku palamenti olunaku lwaleero.
Ono agambye nti era musanyufu nti Kamalabyonna Mayiga ataddewo enkolagana ennungamu wakati wa palamenti n’obuganda ekitabangawo
Amusabye okwongera okukolerera obumu kubanga bwebwokka obugenda okutwala eggwanga mu maaso
Ababaka basonze obukadde obusoba mu 150 era nga yye Katikkiro agambye nti musanyufu nnyo nti ababaka bajjumbidde omulimu guno.
Bbo ababaka ba palamenti bagaala abakulembeze b’ennono beegatte mu lutalo lw’okutumbula eggwanga.
Omubaka we Buliisa Stephen Mukitale agamba nti gavumenti essaanye okwongera ku nsimbi z’essa mu by’embeera z’abantu olwo n’abakulembeze bano bafune webatandikira
Yye omubaka, Betty Amongi agamba nti abakulembeze b’ennono endala bandibadde balabira ku Nabagereka maama Nagginda ku ngeri gy’atumbuddemu omwana omuwala
Yye mubaka we Adjuman, Jesca Ababiku asabye abakulembeze b’ennono okutunuulira n’okutema empenda ez’okuyamba abaana abataliiko mwasirizi
Bino byonna bibadde mu kukubaganya ebirowoozo ku mulimu ogukoleddwa obuganda mu kukulakulanya Uganda


text:
POLIISI mu Kampala ekutte omusajja agambibwa okugenda mu bizimbe ne ofiisi ez'enjawulo n'abba ebintu naddala laptop n'ayogera gy'azitunda
Allan Nkumba omutuuze w'e Kabowa mu Sserwadda zooni ye yakwatiddwa poliisi ya CPS ku Lwokusatu oluvannyuma lw'okugenda mu kizimbe kya Mukwano Courts ekisangobwa ku Buganda Road n'abba laptop mu ofiisi emu oluvannyuma lw'okulabiriza omuntu eyagibaddemu ng'afulumye.
Amyuka omwogezi wa poliisi mu Kampala n'emiriraano, Luke Owoyesigyire yagambye nti abakulira eby'okwerinda ku kizimbe kya Mukwano Courts beekengedde Nkumba ng'akutte laptop ng'afuluma ne bamukwata ne bayita abaserikale.
"Waliwo omusajja abadde agenda mu bizimbe ne ofiisi ez'enjawulo n'alabiriza abakolamu nga bafulumye n'abbayo ebintu n'abitwala okubitunda era ng'ono yakwatiddwa lubona ng'alina laptop gye yabadde abbye mu ofiisi ku kizimbe kya Mukwano courts n'akwasibwa poliisi" Owoyesigyire bwe yategeezezza.
Yagambye nti nga Nkumba atuusiddwa ku poliisi ya CPS, yabuulidde abaserikale abaakulembeddwa OC wa CPS Edgar Kulayigye nga bw'agenda mu bizimbe by'enjawulo n'abbayo ebintu era ng'akikoledde ebbanga okutuusa lwe bamukutte.
Yategeezezza nti Nkumba yagambye nti atunda ebyamasannyalaze e Kabowa era yabuulidde abaserikale nga laptop z'abba bw'aziguza omuvubuka gw'amanyi nga Munyarwanda akolera ku kizimbe kya Mutaasa nga buli emu agimuguza emitwalo 50.
Nkumba yaguddwaako omusango gw'obubbi oguli ku fayiro nnamba SD 67/22/01/2020 ng'okunoonyereza bwe kugenda mu maaso omuli okubatwala ku duuka w'atunda eminyago.


text:
Mpaawo mulwadde wa COVID-19 yafudde mu Yuganda – Minisitule
Ministry of Health- Uganda evuddeyo nesambajja engambo ezibadde zibungesebwa ku ‘Social Media’ nga bwewaliwo omulwadde wa #COVID-19 mu Yuganda afudde, Minisita agamba nti abalwadde bonna 14 bakyajanjabwa era nga bagenda bakuba ku matu. Omwana ow’emyezi 8, Maama we ne Taata we bagiddwa e Iganga mu Ddwaliro nebatwalibwa mu Ddwaliro e Mulago gyebali mu kulondoolwa, baweereddwa emmere era nga bali mu mbeera nnungi.Ku bantu 574 abava e Dubai mu mwezi gwa March, 129 bali mu ‘Institutional quarantine’ ku bano abantu 40 abalina obubonero bwa #COVID-19 bagibwako omusaayi wabula nebasangibwa nga tebalina ssenyiga ono.
Leave a Reply
You must be logged in to post a comment.


text:
NG’EBUULA ennaku biri okutuuka ku konsati ya Gravity Omutujju etuumiddwa “Embuzi Zakutudde Concert’ okubawo, Gravity akunze abawagizi be n’abantu abalala okujja mu bungi ajjagulize wamu nabbo emyaka omunana gy’amaze mu nsike y’okuyimba.
Konsanti eno egenda okubeera ku kisaawe kya Cricket Oval e Lugogo ku Lwomukaaga luno (September 22) ewagiddwa kkampuni ezenjawulo okuli Vision Group efulumya ne Bukedde.
Gravity agambye nti ku mulundi guno waakubeera ku siteegi y’emu ne bannakatemba ba Ebonies muzannyo gwabwe gwe batuumye Embuzi zaakutudde.
Nga bulijjo agenda kuwa abawagizi be eky’enjawulo omuli n’ennyimba empya z’aleese ne z’abadde nazo era awerekeddwako abayimbi bangi ng’okuyingira osasula 10,000/- ne 20,000/- ate abagala emmenza ya kakadde kamu.


text:
Poliisi y’e Mukono eggalidde abasajja bana ababadde babba ebikozesebwa kkampuni ya SBI mu kukola oluguudo lwa Mukono - Kayunga.
POLIISI ekutte abaserikale b’ebitongole ebikuumi bana mu kunoonyereza ku kumenyebwa kwa bbanka ya Orient ku Kampala Road.
ABASIRAAMU b’e Lwengo bakubiriziddwa okukuliza abaana baabwe mu ddiini kiyambeko okukendeeza ku bikolobero ebiyitiridde mu Lwengo.
ROBERT KATO Ssaalongo yasiibudde ab’awaka okugenda mu maka ge amalala kyokka teyatuuse.
MUSISI eyayise ku Lwomukaaga n’aleetawo akasattiro mu Bannayuganda, yalese asudde ku ttaka amayumba agasoba mu 120 ku byalo aby’enjawulo e Rakai n’okulumya...
BALAAM Baruhagare omutegesi w’ebivvulu abadde n’omwana omu yekka. Amaze omwaka nga yeewuuba mu malwaliro mu South Afrika ne Buyindi okutaasa obulamu bwe...
SHEIKH Yunus Kamoga, eyali akulira ekiwayi ky’Abatabuliiki mu Uganda avunaaniddwa omusango omulala ogw’okugezaako okutta Jjajja w’Obusiramu, omulangira...
AB’EKIBIINA kya FDC balumbye minisita wa Kampala Beti Kamya nga bagamba nti okuwagira okwongeza Pulezidenti Museveni emyaka kikyamu.
Nnyina w'omuvubuka eyeesudde okuva ku kizimbe kya Mabiriizi Complex n'atafa alaajanidde abazirakisa okumusondera ku nsimbi ezijjanjaba omwana we asobole...
BBAASI omuli Bannayuganda ebadde eva e Juba okudda mu Kampala bagisindiridde amasasi.
27 October 2020
27 October 2020
28 October 2020
28 October 2020
26 October 2020


text:
Omusirikale wa Poliisi akubye owa Booda booda essasi mu kugulu
Abatuuze b’e Jinja-Misindye mu Goma Division e Mukono bakedde kwekalakaasa nga balaga obutali bumativu bwabwe oluvannyuma lwa mutuuze munaabwe nga muzimbi abadde atambulira ku Piki piki nnamba UDM 199B ngaweese omuntu okukubwa esasi mu kugulu nga bamulaga obutagoberera kiragiro kya Pulezidenti Yoweri Kaguta Museveni.Alex Oryem, yakubiddwa esasi mu kugulu okwa kkono ekiro kyajjo omusirikale ategeerekeseeko erya Gidudu nga musirikale ku Poliisi y’e Jinja-Misindye. Oryem asangiddwa ku ddwaliro lya Mukono General Hospital agamba nti abadde atwala mukwano ggwe Kasimu Ssebudde nga bagenda gyebazimba basobole okufuna akasente akasabola okubayisa mu kaseera kano akazibu.Ruth Kaweesa nga musawo ku ddwaliro e Mukono agamba nti Oryem wakulongosebwa kuba essasi lyasesebudde okugulu.
Leave a Reply
You must be logged in to post a comment.


text:
Olwali
Ebyana byasazeeko David Beckham mu kalango
rmuyimba
February 5th, 2013
MARBELLA
(Omupiira)
Abawagizi b’omupiira bagamba nti David Beckham ye muzannyi w’omupiira asinga okwettanirwa mu buli kanyomero ka nsi. Ku wiikendi Beckham yabadde ku kizinga ky’e Marbella mu Spain ng’akolera kkampuni ya Adidas akalango kyokka byana biwala byabadde bimwebulunguludde ng’oyinza okulowooza nti yabadde agaba ssente.
Mu kalango kano, Beckham yabadde alanga ngatto za Adidas empya era yazambadde n’atandika okudduka ku nguudo z’omukibuga kino nga buli muntu amutaddeko abiri. beckham yatandika okwambala n’okulangira Adidas mu 2003, era y’akola nga munnabyamizannyo gwe basinga okukozesa mu kubalangira.


text:
Bino byabadde Busega mu Kibumbiro Zooni B, omulaalo eyabadde alunda ente bwe yagudde ku mulambo gw’omwana Micheal Sempuuma ng’attiddwa.  Omugenzi...
Debbie Rowe 49 (ku ddyo) yagambye nti obutaziika amaze kuweebwa magezi nti okubeerawo kwe kuyinza okutaataaganya omukolo.  Aba famire ya Jackson...
Emikolo gy’okuziika gyatandise n’okusaba okwakulembeddwa enzikiriza ya Yakuwa (Jehova’s Witnesses) munda mu limbo ya Forest Lawn Memorial Park ku...
Bannyina ba Jackson babiri La Toya ne Janet Jackson basonze ssente ddoola 100,000 (mu za Uganda obukadde 200) ne bapangisa bakanyama abagenda okukuuma...
Mutabani we omukulu Stephen Ssebuliba nnannyini kkampuni enzimbi eya Kasa Constructors e Lweza yavunaanibwa ogw’okumutemula. Kalondoozi waffe asensudde...
Abamu ku battiddwa ye: Ezra Mubaale ow’e Kyebando, Rajab Ssemakula ow’e Kawempe Ttula, Moreen Nalwoga ow’e Kawempe, Teddy Ikiribazaire ow’e Wandegeya,...
Kitegeeza okusonyiwagana n’okudding’ana ne mukwano gwo bwe mwali mukyawaganye. NANTONGO e Nansana yaloose alaba omusota ne bagukuba ne gufa oluvannyuma...
Omutaka Nakirembeka Allan Waliggo yategeezezza Kabaka: Ayi Ssabasajja akira bonna obuzira,ebigenda mu maaso byonna obimanyi,we tutuuse nawo omanyiiwo...
Munnamateeka wa UMSC Peter Kusiima, yategeezezza nti abantu bano balondebwa mu bifo UMSC w’ebeera yalondera edda abakola emirimu gye gimu, nga kino tekikoma...
Kagolo ng’akola mu kitongole eky’ebirango mu CBS yakwatiddwa ku kisaawe ku Lwokutaano ku ssaawa bbiri ez’ekiro nga yasangiddwa amize emisokoto gy’enjaga ...
27 October 2020
29 October 2020
28 October 2020
27 October 2020
28 October 2020


text:
OLUTALO poliisi mwe yakubidde omutuuze amasasi n’afiirawo lwatandise na kusobya ku mukazi eyakedde okugenda okukola ku Lwokusatu. Omukazi yasoose kulumiriza...
ABASAJJA abamu babeera mu maka nga bali ku maggwa olw’abakazi abeeronda ku buli nsonga. Ab’engeri eno mu kiseera we tubeeredde mu kkalantiini nga kafiyu...
Enkasi y'omusajja okukuba saluti ne yeeweta ng'omutego buba bulwadde, abakazi babutya. Obulwadde buno buyitibwa Peyronie mu Luzungu. Era nga abasajja...
Omusajja okukuba mukaziwe kya bukopi era teri musajja ategeera akikola. Ate okumukuba olw'okugaana okwegatta naawe, kyokka ng'okimanyi nti akyali nnakawere...
Poliisi y'e Kayunga ekutte Joseph Kizza agambibwa okukuba mukazi we namutta
Abasajja abalowooza nti omukazi alundwa nga nte mwerimba. Omusajja n'alemwa okukola mbu kubanga bw’anaava awaka omukazi we bajja kumukwana. Emirimu ne...
GIBADDE miranga na kwaziirana ku kyalo e Mannyangwa mu Munisipaali y’e Kira mu kuziika abadde omusomesa wa lya St. Agnes Nursery and Primary School, Allen...
19 October 2020
23 October 2020
19 October 2020
22 October 2020
22 October 2020


text:
Omugga Kiyira Ekyobulambuzi Ekisikiriza Ennyo mu Uganda
Omugga Kiyira kyekimu kubyobulambuzi ebisikiriza enyo abalambuzi mu Uganda, omugga guno nga olese eky’okuba nti gwegumu ku migga ejisinga buwanvu munsi yonna, n’engeri jegulukulutamu nga gudda mubukiika Kkono, bigufuula gwa njawulo. Guliko abiyiriro bingi ddala era bino bisomba abalambuzi okuva mu buli kanyomero ka nsi eno okujja okubiraba, okubisaabalirako n’ebiralal. Wabula bangi naddala abanyumirwa emizanyo gyokumazzi nga ogwakazibwaako white water rafting, Kayaking nemirala mingi.


text:
KAPITEENI wa SC Villa, Mike Serumaga atabuse ne bakama be n'abalangira okumukonya n'awera obutaddamu kubazannyira.
Sserumaga, yeegatta ku Villa mu makkati ga sizoni ewedde ng'ava mu Lweza, n'akola endagaano ya mwaka gumu ng'eggwaako mwezi guno.
Agamba nti kikafuuwe okwongezaayo endagaano ye ne Villa kuba terina ky'emwongeddeko. "Bwe nnali mu ttiimu abamu ze bayita ennafu, bampitanga ku Cranes ne ndowooza nti bwe naagenda mu ttiimu ennene nga Villa nja kwongera okuba omuganzi kyokka kye nalowooza si kye nfunye.
Wadde mu ttiimu za wano mpagira Villa naye naye sigiddamu," Sserumaga bwe yategeezezza.
Yayongeddeko nti okuva ttiimu bwe yava e Vietnam, bakama be tebaddangamu kumunyega ekiraga nti nabo baamuggya birowoozo.
"Bwe nagaana okugenda ne ttiimu e Vietkyabanyiiza kyokka nga nabategeeza nti nga nnali njagala kuwa ku balala omukisa okugenda kuba nze e Vietnam ng'enzeeyo emirundi emingi, kampe ku balala omukisa," Sserumaga bwe yagambye.
Akulira emirimu mu SC Villa, Ivan Kakembo yategeezezza nti tebalina buzibu ne Sserumaga naye alina okujjukira nti akyali muzannyi waabwe kuba endagaano ye ekyaliko.
Bukya Sserumaga yeegatta ku Villa, atandiseeyo emipiira mibale ng'egisembyeyo esatu tabadde wadde ku bbenci.
Okuzannya egya 'super', Sserumaga yatandikira mu Police mu 2007 kyokka nga yasooka kuyamba KB Lions okuyingira mu kibinja kya babinywera mu 2006.
Yazannyirako Helsingborgs (Sweden), URA, Bunnamwaya (kati eyafuuka Vipers), Rayon Sport (Rwanda), St. George (Ethiopia), Proline, Victoria University, Lweza ne SC Villa.
Ng'akyali mu Victoria University, yatabuka ne Morley Byekwaso eyali omutendesi n'avaayo okugenda mu Lweza sso nga ne bwe yali mu Bunnamwaya yatabuka ne Edward Golola lwa kumukuba katebe.
Mugabi yandigobwa Mu ngeri y'emu, Yasin Mugabi omukwasi wa ggoolo mu Villa, emikisa gy'okusigala mu ttiimu eno mitono oluvannyuma lw'abakungu baayo okulaga nga bwe ba takyamwetaaga.
Mugabi yeegatta ku Villa ku ntandikwa ya sizoni ng'ava mu KCCA ng'akutteyo emipiira mibale.
Yasemba kukwata KCCA bwe yali ewuttula Villa ggoolo 3-1 e Lugogo nga November 1.
Villa eri mu kyakubiri mu liigi n'obubonero 31 emabega wa KCCA ekulembedde ku 32 ng'ekitundu ekyokubiri ekya liigi kiddamu mu January.


text:
Home › Forums › Meeting Greeting & News Reports › Omuko Ogusooka / Frontpage News › Govt Kings’ Forum Gangs Up Against BUGANDA
Tagged: Viagra Price 50 Mg EllplEw
- This topic has 23 replies, 14 voices, and was last updated 6 months, 2 weeks ago by labedroombup labedroombup.
-
AuthorPosts
-
March 25, 2009 at 10:20 pm #22727MusajjalumbwaParticipant
Truth be said, reading Mr. Miirima’s essay one understands why our ancestors didn’t have a very high opinion of Bunyoro. This essay is really bringing out the true colors. It’s so senseless that I felt a great urgue to help them edit it for commonsense. They are not changing some pieces of Buganda history, they are writing the whole thing anew, claiming the Baganda distorted THEIR OWN history?!!” Now it’s clear why they together with the northerners burnt the archives in Bulange. Should have been evident from day one. Who had something to gain from the deed? BUNYORO! by stealing Buganda’s two Counties with Obote’s help. And by the way, does Mr. Miirima know that Empire means expansionist? He writes Bunyoro was the empire while Buganda was the expansionist. Infact, this is an essay about how to run an empire. It further states that Buganda was Bunyoro Kitara’s County. So was Uganda a province of the British Empire. Buganda was extremely obedient and loyal to the Bunyoro Kitara kingdom…but there is really no need for anyone to waste so much time with this. I recommend though, that all Baganda read Mr. Miirima ‘s essay. You’ll get to understand a whole lot of things better. You’ll also see how nothing will bring peace to our Buganda except breaking away from this insanity.
The only unfortunate thing, is that Mr. Miirima seems to forget that not only Bunyoro knew Buganda in those days. To say that in 1862, Buganda belonged to Bunyoro is extremely outrageous. What about the 1500 suceession he talked about earlier? There is so much tangible evidence to disproove all this. Mr. Miirima and whoever helped him write this, must study some Sudanese history too.March 26, 2009 at 11:42 pm #22749EfulansiParticipant
This is Buganda history according to museveni.looks like every tribe in Uganda has it’s own version of Buganda history even before they get one of their own. If only someone could tell museveni that the Luganda word -wankaaki doesn’t mean palace.
Mr museveni said the luo, who are largely settled in northern uganda and western kenya, governed the three kingdoms, leaving descendants behind, who today, are the current rulers. “the kings of bunyoro, buganda and tooro are luos,” said mr museveni. “it’s only in ankole that we stopped the luo expansion. How can you have a bantu name like oyo, like this young boy (the king of tooro) and olimi the king of bunyoro?” in further drawing a link between the king of buganda and the luos, mr museveni cited a luganda word “wankaaki”, which means main gate, one he claims originated from the luo. “if you ask any muganda that what is wankaaki, they will tell you ‘lubiri lwa kabaka (kabaka’s palace). But we have to excuse them because they don’t know history. This is a luo word,” said the president.Delving into his favourite subject of history, mr museveni said the three kingdoms were conquered and ruled by the luo from 900 to 1500 ad. His historical opinion was corroborated by makerere university political historian mr mwambutsya ndebesa. “about 600 years ago, the jo-bito (luo) attacked the chwezi dynasty and formed the babito dynasty whose descendants are baganda and banyoro,” said mr ndebesa, adding that the founder of buganda kingdom, kato kimera, was a descendant of king rukidi mpuga of bunyoro. He said tooro was formed in 1830 out of bunyoro kingdom.
http://www.mashada.com/forums/kenya-2008/71486-salala-kumbe-buganda-bunyoro-tooro-tribes-uganda-related-luo-s.htmlMarch 27, 2009 at 12:14 am #22752OmumbejjaParticipant
Twesiimye okuba nabantu abamanyi Obuganda nebyafaayo byaabwo kuba kiba kuba kibiina kyebasomesa bano banaffe abagwiira mu Buganda nga be basomesa abaana ebifa ku nsi zaabwe bandi betamizza kuba tewali webikwatagana , ye m7 asooke atubulire olunyiriri lwavaamu nga tanatusomera wa Abaganda mwetuvaMarch 27, 2009 at 2:02 pm #22771BusagwaParticipant
Okujjako okubeera nga yajjira ku mugongo gwa nyina Esteeri Kokundeka nga badduka ekibambulira ekyaali kigudde e Rwanda
Museveni yafuna obubudamo mu maka go Omwaami Byanyima e
Nkole era nga yeyali omusomesawe eyasooka. M7 yali wa mmizi era owe mputtu atayangalanga kubeeranga na banne wabula eyekutulangako nga yetwaala okuba omuntu owa waggulu ennyo.Wano jjolyabalamu nga omugezi Yusuf Lule ne Kisekka batandikawo ekibiina kya NRM yafubutukayo neyetuuma Ssentebe era ebyaddirira byetulaba kati.. Wano wensabira Omwami John Jjumba wonna wooli okuddamu okutuwa
bwino ku ensoonga eyo waggulu kubanga nebwaanaba nga afudde
ebigambo tugenda kubikwasa kooti enkulu e den Haag.Omusango
teguvuunda…March 27, 2009 at 2:21 pm #22772MugerekaParticipant
Bino byona bilagira dala enjawulo eliwo wakati wa mawanga gano. E Buganda omuganda yeyisa kiganda, ebyomusayi bija luvanyuma. Naye abagwira abasinga abali mu Buganda ekigezo kino bakigude. Tebalina kyebatutegelako, kubanga babade buzy mu bubbi.museveni alowoza nti okuva mu ba Luo kivumo eri Abaganda, kyava agamba nti aba Luo mu Nkole tebatukayo kuwambayo nakuzalayo. Naye eri fe abaganda ekyo tetukilinako mutawana. Omuntu omulungi mu bane eyeyisa nobuntu bulamu, wona wava mu nsi yonna, tumusubiliza okuba nomusayi omuganda.waliwo eyawandika ko nti abantu abali mu Uganda,fe Abaganda tebatumanyi, naye wano wokitegelela dala.May 10, 2009 at 6:49 pm #23365MusajjalumbwaParticipant
Siteesa na bakyewaggula
Bya Ahmed Kateregga
MINISITA wa Kabaka yeekandazze n’ava mu lukiiko lw’abakulembeze b’ennono bw’asanze nga mu balwetabyemu mulimu Ssaabaluuli ne Ssaabanyala.
Bino byabadde mu lubiri lw’Omukama wa Bunyoro e Hoima ku Mmande, Minisita wa Kabaka omubeezi avunaanyizibwa ku by’okunoonyereza, Mw. David Mpanga bwe yakiikiridde Katikkiro JB. Walusimbi, kyokka gye yakubye amaaso nga ku Ssaabaluuli Mwogezabutamanya ne Ssaabanyala Mpagi Kimeze kw’alaba!
“Saabadde na kyakukola okuggyako okutuukirira Katikkiro wa Bunyoro, Ying. Yafeesi Kiiza ne mmutegeeza nti nga minisita wa Kabaka nabadde sisobola kubeera mu lukiiko olwabaddemu bakyewaggula,” Mw. Mpanga bwe yategeezezza n’agamba nti ebintu by’ebimu yabigambye omwogezi w’obukama bwa Bunyoro, Mw. Henry Ford Mirima.
Olukung’aana luno olwabadde lukubirizibwa Omukama wa Bunyoro, Rukirabasaija Agutamba Solomon Gafabusa Iguru, lwasasuliddwa omukago gwa Bulaaya. Luno lwe lwokubiri ng’olwasooka lwali Masindi gye buvuddeko Buganda gy’etaakiikirirwa kyokka Kamuswaga Apolo Sansa owa Kooki yaliyo era n’abawa ettaka e Kabuusu mu Kampala bazimbeko ekitebe.
“Nneewuunyizza okulaba nga Ssaabaluuli ye yabadde addiridde ku kiwu ekyabadde kituddeko Omukama wa Bunyoro ne nkirabira ddala ng’okwabadde okusosonkereza Ssaabasajja Kabaka Empologoma ya Buganda.”
Yagambye nti mu bakulembeze b’ennono abamanyiddwa mu Uganda, Ssaabaluuli ne Ssaabanyala tebalina we bagwa n’awa ekyokulabirako ky’abakulembeze b’ennono mu Buganda nga Kamuswaga n’abataka abakulu b’ebika Ssaabaluuli ne Ssaabanyala tebagwamu.
Yayongeddeko nti yeewuunyizza omukago gwa Bulaaya okusasulira ekintu ekyandigasse abantu kyokka ne kyongera kubatemaatemamu.
“Buganda yawangula Abaluuli n’Abanyala ate Bunyoro yazimbirwa ku kuwangula Bagungu, Bachope n’abalala, eby’okuvuganya tubiveemu,” Mw. Mpanga munnamateeka bwe yategeezezza.
Omwogezi wa Bunyoro Ford Mirima yagambye nti okwekandagga kwa Mpanga kwalaze ejjoogo, eggume n’okwemanya kw’Abaganda.
Bukedde Published on: Saturday, 9th May, 2009May 11, 2009 at 2:55 am #23383NamukaabyaParticipant
Banange mbadde kano kekakiiko kekamu kekaliwo luli kati Katikkiro buli jatayagala kufunira mitawaana atandise kutumayo balala ffe abasomera ebbaluwa mu basa tukya mulaba bwayagala ennyo okusanyusa M7 kyebava baleeta ebya Buganda mu mawulire gaabwe nokusaawo ebibutikire bya radio ze, kyokka nga katikkiro tavaayo enkya neggulo nokubawaana yiiyi bayitiridde nti ate mwana wange bayise wali webayitirira luri .
Mbadde bebantu bebamu abasanyaawo buli Muganda kyatandikawo amawulire aga Baganda gaddawa ye radio zabaganda lwaaki azigulirira zigwe ye atekewo eyiye nga gulirira Abaganda bakole muli . M7 alowooza nti ayinza okutubuza buza buli kya Baganda kyonna yayagala bagambe nti yabalowoleza yakibaterawo yakibakolera, tukooyeDecember 18, 2019 at 4:29 am #45943ArjunRampMa ArjunRampMaParticipant
hi to all! give me plbase funny cats videoxs on yourtubeJanuary 1, 2020 at 11:19 pm #45975mrRandallMaw mrRandallMawParticipant
I am very sorry for your loss. Unfortuately I got the call from my Dad two weeks ago that he has cancer in the bones in his lower back.
-
AuthorPosts
- You must be logged in to reply to this topic.


text:
OLUVANNYUMA lwa pulezidenti w’ekibiina ekitwala omuzannyo gw’emmotoka ne ddigi z’empaka ekya FMU okuwakanya ensimbi ezigenda okusoloozebwa mu mpaka za SMC Sprint Championship, abaazitegese bagamba nti si beetegefu kuzikendeeza.
Empaka zaakubaawo nga December 26, ng’aba Southern Motor Club be bazitegese.
Abawagizi abanajja okulaba empaka zino baakusasula 20,000/- wabula okusinziira ku bbaluwa Dusman Okee, pulezidenti wa FMU gye yabaweerezza ku Mmande, yalagidde kiraabu eno okusala emiwendo gidde ku 10,000/-, abawagizi kwe batera okuyingirira nga bwe banaagaana, waakugaana abavuzi okuzeetabamu.
“Kuno kubeera kunyigiriza bawagizi abazze batambula naffe mu bitundu eby’enjawulo. Singa SMC tesala ku miwendo tugenda kukugira abavuzi abeewandiisa ne FMU okuzeetabamu,” Okee bwe yagambye mu bbaluwa gye yawandiise.
Goerge Ssemakula, omu kubategesi, agamba nti baakozesezza ssente nnyingi okutegeka empaka zino ate nga FMU baagiwa dda omutemwa gw’esaba ng’okusala ku ssente z’oku mulyango, tekijja kusoboka.
Abavuzi baakuvuganyiza ku buwanvu bwa kiromita 3 ng’empaka zino ze zigenda okuggalawo engule y’empaka ez’akafubutuko ekulembeddwa Ronald Ssebuguzi n’obubonero 56.3 ng’addiriddwa Duncan Mubiru ‘Kikankane’ ku bubonero 43.8 ne Jas Mangat ku 36.


text:
Omumyuka wa ssentebe wa NRM mu Buganda, Godfrey Kiwanda Ssuubi atongozza akakiiko akagenda okunoonyeza Pulezidenti Museveni akalulu mu bitundu bya Buganda.
Akakiiko kano katuumiddwa " Buganda for Museveni" nga katuulako abakulembeze ba NRM abasinga obungi mu bitundu bya Buganda nga bano bagenda kutalaaga kyalo ku kyalo nga banoonyeza Museveni akalulu okulaba nga bamutuusa ku buwanguzi.
Kiwanda yategeezezza nti batunuulidde okulaba nga pulezidenti Museveni awangulira waggulu nnyo wakati w'ebitundu 70 ne 80 mu kulonda kwa bonna mu 2021.
Yagambye nti okusinga bagenda kuba nga basisinkana abavubuka abavubuka bongere okubannyonnyola ebirungi Museveni byakoledde eggwanga lino.


text:
Omuyimbi ow’erinnya Betty Mpologoma ddaaki amaliridde n’ayatula nti omukwano gumusuza bubi olw’okubulwa amubikka atenga n’abaalimweyunidde olw’endabikaye balowooza aliko amubiita kyagambye nti kimuyisizzaako abasajja bangi beyaaliwadde omukwano nebamutenda bweyatuukirira.Mwanamuwala ono ategeezezza nti mu mazima yeetaaga omwami anaamuwasa nga naye mwetegefu okumutwala ewaabwe amwanjulire abazadde.
Mpologoma agambye nti abawagizibe baagala kumubuzaako waawummulira anti buli lwebamulabako bamubuuza mwami ng’abasinga balowooza nti akyatinkiza n’omuyimbi Travis Kazibwe amanyiddwa nga Dr Tee eyali mwamiwe okumala ekiseera.Mpologoma agambye nti Dr Tee yeefuniradda ekimyula ki-nkubakyeyo kyeyawasa era n’amwesonyiwa nga kati nnyabo waabwe ebiro bino talina amubikka wadde amugumya weyandibadde yeetaagira omubeezi.
-Bukedde


text:
Enkulungo ya Naalya ku luguudo lwa Northern Bypass okuliraana oluguudo lwa Kamuli okutandika n’olwokuna lwa wiiki eno yakuggalwa okumala ebbanga lya myezi ebiri, ekitongole ekivunaanyizibwa ku by’enguudo ekya Uganda National Roads Authority – UNRA bwekitegeezezza.
Okusinziira ku kiwandiiko kya UNRA enkulungo eno yakuggalwa okusobozesa abakola oluguudo lwa Northern Bypass okukola emirimu gyabwe.
Ab’ebidduka mwenna mukubirizibwa okukozesa oluguudo olumanyiddwa nga East Africa ne Kaduyu eziyita okuliraana ne offiisi za National Council for Higher Education, Uganda.


text:
PALAMENTI nga tennatuula, Gen. Kale Kayihura yasoose mu ofiisi ya Sipiika Rebecca Kadaga, era ababaka abawagira ekiteeso ky’okuggyawo ekkomo ku myaka gya Pulezidenti ne bawulirwa nga bagamba nti “Otyo…. kati omuzannyo guweddewo”. Wadde ng’olukiiko lwa Kadaga ne Kayihura terwakkiriziddwaamu bannamawulire, kyokka ensonda zaategeezezza nti abakulu bombi bakkaanyizza okuteekawo obukuumi obumala munda mu Palamenti n’ebweru waayo.
Ababaka abawakanya ekiteeso obwedda bagamba nti okujja kwa Kayihura tekubayigula ttama, kuba obuyinza bwe bukoma bweru; wabula baafunyeemu okutya nga balaba abasajja abali mu masuuti be batalabangako nga balawuna wano na wali. Obumotoka bwa poliisi obufaanana bwe batera okutambulizaamu embwa enkambwe, bwaleeteddwa ku Palamenti.
Kano kaabadde kabonero akalaga nti anaaguguba mw’ajja okutambuzibwa bamwongereyo nga bwe kizze kikolebwa ku bannabyabufuzi abamu okuli Loodi Meeya, Erias Lukwago ne Ssenkaggale wa DP Norbert Mao be baakatambulizaamu. Abaserikale ba poliisi baalabise nga bakola nnyo okukira bulijjo ku ngeri gye baabadde baazaamu abantu obwedda abayingira mu Palamenti.
Okwesika ebitogi wakati w’abaserikale n’ababaka ba Palamenti kwatandikidde mu kibangirizi ekisimbwamu emmotoka wansi w’ekizimbe. Obuzibu bwavudde ku baserikale okugezaako okulemesa ababaka okwabadde Joseph Ssewungu (Kalungu West), Francis Zaake (Mityana Munisipaali) Mubarak Munyagwa (Kawempe South) n’abalala okuggyayo enkoofiira emmyuufu mu mmotoka zaabwe.
Abaserikale baasoose kugaana bannamawulire okukwata ebyabadde bigenda mu maaso. Bannamawulire abamu baakoseddwa nga beesindika n’abaserikale obwedda abalagira abaamawulire okudda waggulu gye baavudde.
Katikkiro wa Uganda ng’ali n’omumyuka wa Ssaabawolereza wa Gavumenti, Mwesigwa Rukutana beesozze akafubo ne Sipiika Kadaga ne babeerako ensonga ze baayogeddeko ezeekuusa ku lutuula lwa Palamenti olwabadde luyiise ku Lwokubiri.
Rugunda yategeezezza bannamawulire ng’avudde mu lukiiko nti baabadde bateesezza ku nsonga nnyingi ze yagaanyi okulambulula, kyokka nga zonna zeekuusa ku nzirukanya y’emirimu ku Palamenti.
Ye Rukutana yakakasizza nti ensonga y’ababaka abawakanya ekiteeso ky’okuggya ekkomo ku myaka gya Pulezidenti y’emu ku byayogeddwaako. Kigambibwa nti akafubo kano kaawedde bakkiriziganyizza nti k’abe lubaale k’abe Katonda olukiiko lw’eggulo lwabadde lulina okukomekkerezebwa ng’ekiteeso kya Raphael Magyezi kyanjuddwa.
Kyakkaanyiziddwaako nti ababaka abanaaguguba baabadde balina okufulumizibwa n’eryanyi. Muwanga Kivumbi (Butambala) yategeezezza bannamawulire nga bagenda okuyingira nti baabadde bagudde mu lukwe lwa Sipiika okulagira ababaka abawagira ekiteeso ky’okuggya ekkomo ku myaka bafulumizibwe ku kifuba.
Kyokka yaweze nti baabadde beetegefu okufiira mu Palamenti kyokka nga tebakkirizza muntu yenna kufulumya mubaka yenna mu Palamenti. Obutafaanana nga ku Lwokubiri ababaka lwe bajja nga beesibye obutambaala ku mutwe, eggulo ababaka abasajja bazze bambadde enkoofiira emmyuufu.
Latif Sebaggala (Kawempe North) yagambye nti ku Lwokubiri Sipiika yabawalirizza okuggyako obutambaala obumyufu ku mutwe kuba bwali tebukkirizibwa mu mateeka. Kye bava baasazeewo okwambala enkoofiira emmyuufu kuba tezikontana na mateeka ga byambalo.
Ensonda zaategeezezza nti Sipiika yabategeezezza nga bw’asazeewo okufulumya ababaka 25 era kyakkaanyiziddwaakookuleeta abaserikale beegatte kw’abo aba Palamenti okukwata ababaka bonna abanaajeemera ekiragiro kya Sipiika babafulumye. Abaserikale abaabadde bagenda okuleetebwa baabadde balina kwambala masuuti okufaanana n’abo abakuuma Palamenti. Abaserikale bano be baayiikidde ababaka abawakanya ekiteeso ky’okuggyawo ekkomo ku myaka era olutalo ne lutandika.
EKYABADDE EBWERU NGA BAFULUMIZZA ABABAKA Mu kufulumya ababaka okuva mu Palamenti, baasoose kuggala nguudo zonna ezeetoolodde Palamenti. Odonga Otto (Aruu) ye yasoose okufulumizibwa n’ateekebwa mu mmotoka ya poliisi eya bbulu.
Oluvannyuma abaserikale abaabadde bambadde engoye ezaabulijjo baayingidde mu kibinja ne batandika okufulumya ababaka ssekinnoomu, era abasinga baabatuusizza ebweru ng’empale baziwanise waggulu.
Francis Zaake (Mityana Munisipaali) baamutuusizza ataawa ekyalowoozesezza abantu nti yabadde azirize. Yabadde aggyiddwaamu engatto n’ekkooti era baamuleese bamuwaniridde mu ngalo ng’ekiteteme nga yenna alambadde! Baasoose kumuteeka mu mmotoka mwe baabadde basibidde banne, kyokka ababaka ne balaajana nti munnaabwe afa.
Kino kyawalirizza abaserikale okumuggyamu ne bamuteeka mu kabangali ya poliisi endala eyamuddusizza mu ddwaaliro eritaategeerekese. Ababaka abakyala okwabadde Betty Nambooze (Mukono Munisipaali) baabatwalidde mu kamotoka akeefaanaanyirizaako akatambuza embwa. Monicah Amodingi (Koboko Munisipaali) baamutwalidde mu kabangali ya poliisi.
Waliwo ababaka abaalumiziddwa nga Angeline Osegge (mukazi, Soroti) mu kulwanagana n’abaserikale era bano baabatambulizza mu mmotoka za ambyulensi okubongerayo mu malwaliro okufuna obujjanjabi. Ababaka abalala okuli Robert Kyagulanyi (Bobi Wine) ne Nandala Mafabi nabo baabakunguzza nga babakutte jjeeke ne bayingizibwa mu mmotoka ya poliisi ne babaggyawo.


text:
Lydia Mirembe mubaka omukyala owe Butambula mu Palamenti yoomu ku babaka abaayogedde ku bubbi bwa boda boda
Ababaka ba palamenti balaze engeri bodaboda gye zibbibwamu mu bitundu byabwe ne bawa amagezi agalina okweyambisibwa okumalawo ekizibu kino. Ababaka okuvaayo kiddiridde Sadat Katabira ssentebe w'ekibiina ekigatta abavuzi ba bodaboda mu ggwanga abeegattira mu kibiina kya Bodaboda Team Hakuna Mchezo (BOTHAM) okutegeeza nti buli lunaku mu Kampala, Wakiso ne Mukono babbamu piki eziwera 10.
Bagamba nti, ku bantu 10, basatu battibwa, basatu bagenda n'ebisago ebyamaanyi nga n'abamu tebasobola kuddamu kukola ate bana, batuusibwako ebisago ebisaamusaamu nga basobola okuwona amangu.
Yasabye poliisi efulumye lipooti ekwata ku bodaboda zonna ezizze zibbibwa n'abazivuga abattibwa era balage n'amakubo ge batemye okumalawo ekizibu kino. Okunoonyereza aba bodaboda kwe bakoze kulaga nti ebifo ebitunda sipeeya biri butereevu mu lukwe lw'okubba pikipiki.
Omubaka Patrick Mukasa
Baagala wateekebwewo etteeka erifuga abatunda sipeeya kirambululwe ku ngeri gye bamufunamu n'okumutunda. Lydia Mirembe (mukazi/Butambala) yategeezezza nti obubbi bwa bodaboda butawaanyizza nnyo ab'e Butambala kuba buli wiiki afuna amawulire nti waliwo bodaboda eyabbiddwa. Kye baazuula mu byalo mulimu abavuzi abakolagana n'obubinja bw'abamenyi b'amateeka okuva mu bitundu by'ewala.
Yasabye aba boda boda okwekolamu omulimu batandike okwegendereza ennyo abantu be basaabaza naddala be basanga mu makubo, bateekawo enkola y'okwaza, okukendeeza ku budde bw'ekiro bwe bakola n'okukuba ebifaananyi abantu be batambuza nga bakozesa essimu.
Luttamaguzi Ssemakula (Nakaseke South) yagambye nti gavumenti wadde efubye okuteeka kkamera ku nguudo, kyokka ekizibu kikyaliwo kuba bodaboda n'abakozi ba mobile money bakyatulugunyizibwa.
Yasabye Gavumenti okussa omusolo gwesaba ku kkamera kisobozese abantu okuzigula ku bbeeyi ya wansi. Patrick Mukasa Opondo (Bujumba) yeewunyizza okubeera nga wadde waliwo ebitaala ku nguudo n'abaserikale ba LDU kyokka obubbi bukyalemeddewo.
Yasabye aba bodaboda okwekolamu omulimu nga beegobamu abakyamu kuba enkwe nnyingi zikolebwa bannaabwe. Yategeezezza nti ekikyabayambye ku bizinga lwa kubeera nga beetooloddwa mazzi ekizibuwaliza omubbi okudduka.
Sarah Nakawunde (mukazi/ Mpigi) yategeezezza nti kumpi buli lunaku bamutegeeza nga bwe waliwo piki ebbiddwa mu disitulikiti.
Yawadde aba bodaboda amagezi okutandikawo enkola y'okukuba buli musaabaze ekifaananyi nga tannaba kulinnya pikipiki. Omuntu bwabeera ng'abadde yeesabise, alina kusooka kubiggyako bwagaana nga bamuleka


text:
Amawulire
Sijja kusirika-Niringiye
Ali Mivule
February 14th, 2013
Omusumba Zac Niringiye alayidde obutasirika ku nsonga z’obuli bw’enguzi.
Niringiye abadde azzeeyo ku poliisi ye Wandegeya ku misnago gy’okukuma mu bantu omuliro n’okutambuza ebya kalebule.
Ono agambye nti olutalo nguzi lunene nnyo era nga lwetaaga bantu bagumu nga yye.
Wabula yenyamidde olw’obutaggulwaako misango mu kooti ng’agamba nti kyakutataganya emilimu gye.
Ono alagiddwa kudda nga 18 omwezi guno.
Abadde awerekeddwaako, abakaka Theodre Ssekikubo, Wilfred Nuwagaba, munnamateeka we Daudi Mpanga ne Godbar Tumushabe.


text:
ABAKRISTAAYO bakubiriziddwa okukola ennyo bagobe obwavu mu maka kubanga busindika bangi mu bikolwa ebitaweesa Katonda kitiibwa nga banoonya okufuna ssente ez'amangu.
Bino byababuuliddwa Muky. Barbra Katende, abaami abafumbo ab'Obussaabadinkoni bw'e Gayaza mu Bulabirizi bw'e Namirembe bwe baabadde bakuza olunaku lwa Petero.
Okusaba kwabadde ku kkanisa ya St. John e Kanyanya ku Ssande nga kwetabyeko Ssaabadinkoni w'e Gayaza Ven. Silas Musoke, Pulezidenti wa Fathers' Union e Namirembe Wilber Naigambi n'abakungu abalala.
Muky. Katende yabakubirizza obuteesembereza bantu abatalina kye babagattako okuggyako okubatoolako n'agamba nti abo baliwo kubanyuunyunta n'okubasiba mu bwavu.
Yasabye abakyala okukomya okutuula obutuuzi awaka wabula bakole bagatte ku nsimbi z'abaami, amaka gaabwe gabeeremu essanyu.


text:
Bya A.LUBOWA, J.NANTAKIIKA, J.NIYONZIMA, E.LUYIMBAAZI ne A. MUKIIBI
PULEZIDENTI Museveni alagidde poliisi okulwanyisa amangu abazigu abagambibwa nti batta abantu ne babalembekamu omusaayi ne bagutwala.
Bannayuganda abagumizza nti ebyogerwa nti waliwo abatwala omusaayi gw’abantu bwe bibeera ebituufu, bonna ababyengiddemu balina okukwatibwa bavunaanibwe kubanga ebitongole ebikuuma ddembe birina obusobozi okubayigga.
Museveni okulagira poliisi okukomya okusaaga yamaze kuwuliriza abaazirwanako okuva
mu disitulikiti y’e Nakaseke abaamutegeezezza nti mu bitundu bya Buganda bingi naddala Wakiso, Mityana, Mubende, Kiboga, Kyankwanzi ne Mpigi abantu basula bweru nga bakuuma olw’okutya ebibinja by’abazigu abasima amayumba ekiro ne basala abantu obulago nti omusaayi ne bagulembeka.
Ekiwandiiko ekyafulumiziddwaamaka g’Obwapulezidenti kyategeezezza nti mu nsisinkano eno eyabaddewo ku Lwomukaaga, Museveni yagambye nti “bwe kibeera nti batta abantu mu ngeri eno tetuyinza kubakkiriza era poliisi eteekwa okubakwata mu bwangu bavunaanibwe.”
LT. GEN. KALE KAYIHURA AYOGEDDE:
Kyokka omuduumizi wa poliisi Lt.Gen. Kale Kayihura ategeezezza nti obutemu bwonna obubaddewo poliisi ebulondoola nti kyokka tebukolebwa kibinja ky’esomye ekigambibwa okulembeka omusaayi ne gutwalibwa, wabula buzzi bwa misango obwa bulijjo obulina okulwanyisibwa ng’abatuuze tebateekeddwa ku bunkenke bususse.
Yannyonnyodde nti amaze okuyungula abaserikale bagende mu bitundu awazze wabeera ettemu lino bafeffette abateeberezebwa okulyenyigiramu kyokka n’akkaatirizza nti okunoonyereza okukoleddwa kulaga nti obutemu buno kikyamu okubuyita ‘kinywamusaayi’ oba obuyeekera kubanga ababukola abamu bakwatiddwa era bakunyiziddwa ne kizuulwa nti tebalina kakwate na kunywa musaayi ng’abatuuze bwe bakyogera.
POLIISI ERABUDDE KU KUTWALIRA AMATEEKA MU NGALO
Oluvannyuma lw’abantu b’e Nswanjere ku lw’e Mityana okwokya abasajja babiri be baabadde tebamanyi nga babateebereza okubeera mu kibinja ky’abasalako abantu emitwe, poliisi yabakubyemu olukiiko okwongera okusala amagezi g’okunywezza ebyokwerinda.
Mu lukiiko luno olwabaddewo ku Ssande, Ssentebe w’ekyalo kino John Tamale yategeezezza abakulu mu poliisi byonna ebyabaddewo nti abaayokeddwa baabadde tebamanyiddwa mu kitundu, nga tebamanyi Luganda era abantu ne babookya nga bagamba nti be
bakanywamusaayi abagambibwa okuva e Sudan ne Kenya ne batigomya ebyalo.
Ate ssentebe w’eggombolola y’e Muduuma, Robert Mugerwa yategeezezza nti yafunye amawulire nti abatta abantu babeera baagala musaayi nti balina gye bagutunda ku buwanana.
Yagambye nti waliwo abaamutegeezezza nti omusaayi gw’omuntu omu gugula wakati w’obukadde butaano n’omukaaga nga kati abatuuze bali mu kutya okusalwako emitwe era basula bweru nga n’abakazi batya okugenda mu nnimiro okuleeta emmere.
Kajjumba
Kwe kwongerako nti baawuliddeko nti waliwo ekibinja ky’abasajja munaana abavudde e Kakiri ne besogga ekitundu kyabwe okutta abantu balembeke omusaayi nti kati abantu olulaba ku muntu gwe batamanyi ne bamubuuza n’atamattama nga balowooza nti y’omu ku bali omunaana abagambibwa okubeera bakannywamusaayi.
Kyokka omuduumizi owa poliisi mu Disitulikiti y’e Wakiso, Vincent Irama yatangaazizza ku byayogeddwa Mugerwa nti si bituufu nti waliwo akatale k’omusaayi n’akkaatiriza nti abatta abantu batemu abaabulijjo.
Ate omuduumizi wa poliisi mu bukiikakkono bwa Kampala, Steven Tanui yalagidde abatuuze okuddayo mu maka gaabwe beebake otulo era n’alagira poliisi y’omu kitundu okutandika
okulawuna ekitundu kino ekiro n’abasuubiza n’okubawa emmotoka ssaako ne pikipiki za poliisi.
Wabula e Mityana, poliisi yatabukidde abatwalira amateeka mu ngalo era yatandise ebikwekweto okukwata abagambibwa okutta abaakwatibwa mu muyiggo abatuuze gwe bazze bakola nga mw’otwalidde n’ab’e Kalyankoko mu Busujju abaayokezza mmotoka Premio.
Kyokka omubaka wa Mityana North mu Palamenti, Godfrey Kiwanda yagambye nti abadde mu kitundu awali ebigambibwa okwekuusa ku kinywamusaayi nti era okutya gye kuli n’awa poliisi amagezi nti mu kifo ky’okutabukira abatuuze, amaanyi egamalire mu kukwata abagambibwa okukola obutemu obwewanisizza abantu emitima ne batuuka n’okubukazaako erya ‘Kinywamusaayi’.
Joel Aguma (ku ddyo) ng’ayogera mu lukiiko lw’abatuuze e Busunju
E KIBOGA, NAKASEKE, WAKISO NABO BATUDDE
Olukiiko ku butemu obuliwo ab’e Kiboga baalutuuzizza ku ggombolola e Bukomero ku Ssande ne basaba poliisi n’abebyokwerinda okwongera amaanyi mu bukuumi olw’ebigambibwa nti baazindiddwa abasala emitwe ne balembeka omusaayi.
Lwakubirizidddwa Ssentebe w’eggombolola eno Charles Katongole nga lwetabiddwaamu abakulembeze ba disitulikiti n’abapoliisi okuva mu Kiboga.
Ssentebe wa disitulikiti y’e Kiboga, Israel Yiga yasabye abatuuze okwekolamu obukiiko obukuumaddembe bw’abantu 10 abaneegatta ku poliisi batandikirewo okukuuma nga kino kyatandikiddewo ku Mmande okuva ku ssaawa 4:00 ez’ekiro .
Ate akola nga dayirekita w’ekitongole ekirwanyiza obuzzi bw’emisango mu poliisi (Crime Inteligence) Joel Aguma naye yasinzidde mu lukiiko olulala lwe yakubye e Busunju ku poliisi olwajumbiddwa ennyo abatuuze n’ategeeza nti eby’okusala abantu waliwo ababyongendemu ssupu okutiisa abalala era kiwadde abamenyi b’amateeka omwagaanya okunyagulula amayumba agabeera galekeddwaawo abatuuze nga basuze bweru mu kukuuma.
Yagambye nti Sharon Nakyeyune eyalina akaduuka e Mwera yasalwa omutwe kyokka abazigu tebalina kye baggya mu dduuka nti bakitwale nti ate owokubiri Robert Mutebi naye eyalina akaduuka e Nakyerongoose naye eyattibwa mu nzita yeemu kyokka olwo baali bazze kubba “Air Time” era poliisi yasobodde okulondoola abamutta ne bakwatibwa.
Eggulo, olukiiko olulala lwatudde ku ggombolola e Kakiri, era akulira bambega mu Kampala Maj. Charles Aineeyasoose okulambula ebimu ku byalo awagambibwa nti abatta abantu ne balembeka omusaayi basseyo abatuuze ne yeetonda olw’obulamu bw’abantu abattibwa wabula n’ategeeza nti abaabwenyigiramu batemu ssekinnoomu era abamu baakwatiddwa nga bakuumirwa ku poliisi e Kabalagala.
Ab’e Nakaseke nabo baatuuzizza olukiiko e Ssemuto ku nsonga y’emu kyokka omukungu wa poliisi avunaanyizibwa ku bitundu bya Buganda Richard Mivule n’abagumya nti bakkalire mu mayumba gaabwe kubanga poliisi emaliridde okulawuna ebitundu by’e Nakaseke okukwata abatemu abakuba ebituli mu mayumba ne batta abatuuze.
Pulezidenti ayingidde mu by’abatandise okusuza abantu ku ttale


text:
Okuziika kwatandise na kusaba okwakulembeddwaamu Rev. Moses Kidambire ow’Obusumba bw’e Ssekanyonyi, eyasabye abantu bulijjo okusooka okwekuba mu mutima nga tebannaba kwenyigira mu bikola nga bino.
Katende era yategezezza nti omutima omulungi gwalina gwe gwamutuusizza ku kino n’ebintu bye yeekoledde mu ntuuyo ze n’asoomooza abantu okumanya be bakolagana nabo mu bulamu kuba abamu bajja n’ebigenderwa ebikyamu. “Bwe nnateeka essomero e Naluvule weegombesa bangi era kino kye kimu ku bireese abaana bange okuttibwa mu ntiisa”, Katende bwe yagasseeko.
Entaana zaasimiddwa mu kifo kimu. Nnyina w’abaana, Nantume yakubye omulanga ng’abaana be babaziika era abantu abaabaddewo ne booza ku munnye nga bamulaba ayaziirana.
Omugenzi Dorcus Nakiwunga ne Israel Namaleego baawambibwa okuva mu maka ga bazadde baabwe ku Lwokutaano emirambo gyabwe ne gisangibwa mu mwala mu kibira e Nalumunye.


text:
Bya Kato Vincent
Abatuuze b'e Buwaali mu tawuni kanso y’e Kyengera bawanjagidde abakulembeze baabwe okubayamba ku mazzi agabafuukidde ekizibu.
Bano banenya kkampuni yab’Abachina eya Ice Water okubazibira enzizi z'abwe ne babaterawo obuuma obutatukana na mulembe.
Bano banenya abamu ku abakulembeze baabwe kwosa Police ye Nsangi okwekobaana n'aba China Obutabayamba nga basanyawo enzizi zabatuuze.
Abatuuze bategezezza nti bwe bavaayo okwogera ku nsonga eno nga Poliisi ebakwata, ng’ebasiba.
Ye meeya Abdul Kiyimba ategezezza nti ensonga zino abadde tazimanyiko n’abasuubiza olunaku olw'enkya okugenda mu kitundu kino afune ekituufu, nasaba abatuuze okubeera abakakkamu.
Wabula tugezezzako okwogera n’aba China abatuuze be balumirizza okusanyawo enzizi zabatuuze wabula ne bagaana okubaako ne kyebogera ku nsonga.


text:
Nakiwala yagambye nti waliwo amateeka agasobola okuyitibwamu okuvunaana omuntu yenna anaakwatibwa ng'ayamba okulemeza abaana ku nguudo naddala ng'ayita mu kubawerako eby'okulya ne ssente era bwatwalibwa mu kkooti ne gumukka mu vvi asobola okusibwa oba okuwesebwa engasi.
Bino yabigambye bannamawulire ku Media Centre ng'ababuulira ebyatuukiddwaako olukiiko lwa baminisita olwatudde mu ofiisi ya Pulezidenti.
Nakiyingi yagambye nti waliwo ebbago ly'etteeka eddala eryayisibwa KCCA kyokka nga likyabulako mukono gwa loodi meeya erigenda okussibwa mu nkola okulaba ng'ekizibu ky'abaana b'okunguudo kisalirwa eddagala.
Kiyingi yagambye nti olukiiko lwa baminisita lwawadde ne gavumenti z'ebitundu naddala disitulikiti amagezi okuyisa amateeka agaazo okulwanyisa abaana b'oku nguudo.
Era ne lukiriza okuwa minisitule y'ekikula ky'abantu obuwumbi obunukunkiriza mu mukaaga okukola ku kizibu ky'abaana b'oku nguudo.
Nakiwala yagambye nti okuva mu June w'omwaka guno abaana 725 be bakaggyibwa ku nguudo z'omu Kampala ne batwalibwa mu bifo gye bakubuumirwa.
Kyokka n'ategeeza nti olw'ebbula ly'ensimbi minisitule ye ebadde tenatuuka mu bifo birala nga Wakiso n'ewalala okuggya abaana ku nguudo.
Yagambye nti abaana abasing ku nguudo z'omu Kampala tebakyaliko era entegeka zikolebwa okulaba ng'ekizibu kino kituuka okufumwa.


text:
Zuena alaze omusono gwenviri ze ogwamazewo million 1.2 – Fremer Media
Omukyaala womuyimbi Munene munene Bebe Cool nga ono amanyikibwa nga Zuena avudeyo nalaga omusono gwe nviri ze zagambye nti zimumazeko million emu nemitwalo abbiri.
Zuena yomu kubakyaala babayimbi abatayitwako misono nomulembe wadde nga akuliridde mumyaaka era nenzalo eziwerako (4) naye afanana okuba nga alaga akyaliko.
Zuena omusono guno yasazewo enviri ze azijje mu lanji enzirugavu bwatyo kwekusamu ebirungo ebyazifudde enjeru.
Gwe otesaki ku musono gwa Zuena guno?


text:
CHARLES PETER MAYIGA;Kitalo nnyo ekya Ssabalabirizi Nkoyooyo. Okusooka twebaza Katonda obulamu bweyamuwa ate tumwebaza ekitone eky'obukozi. Ssabalabirizi mu buwereeza bwe bwebubadde,omukululo alese mukwafu ndowooza nga yakafuuka Ssabalabirizi yazimba ennyumba ya Ssaabalabirizi wali e Namirembe.
Bweyali e Mukono ng'Omulabirizi yakola ebintu bingi. Mulaba Church House yateekamu ggiya ennene okulaba nga tugiraba awo wetuuse.
Ekaddiyizo ly'abajjulizi e Namugongo mu Bakulisitaayo era oyinza okugamba nti enju eyo ebadde ku mutwe gwe gwenyinni yenyinni.
Ate abadde n'enkolagana essuka ekkanisa n'etuuka ku bagoberezi abalala era mu mikwano gye abangi oyinza n'okusanga abeddiini endala bebasinga n'obungi.
Kale tufiriddwa nnyo. Naye olwokuba obuwereeza bwe bubaddemu ebibala,tetujja kukaaba ng'abatalina ssuubi kubanga Katonda amukozeseza ebirungi bingi era tumwebaza nti yamusobozesa okukola ebintu ebyo.
Ate n'ono gwebawa ebitone natabituulira nabikozesa,tusaba Katonda bwabeera amulamula,amulamuze kisa.


text:
Grace Nabaleke 43 omutuuze w’e Kyebando Nsooba nga musuubuzi w’emmere embisi ku Kaleerwe ne mutabani we Godfrey Kasujja 20 baagudde eddalu oluvannyuma lwa Nabaleke okukwata Lubaale w’ekika n’amutwala mwemu ku Kkanisa y’Abalokole ne bamwokya.
Abatuuze abaakulembeddwaamu Sam Kakande baategeezezza nti bombi babadde bafuuse mwami na mukyala kyokka nga beerigombera wa bweru.
Yayongeddeko nti Nabaleke abenganda ze baggya ne bamunenya olw’okuzannyira ku mpewo z’ekika n’azitwala mu Balokole ne bazookya oluvannyuma baabatwala ne mutabani e Masaka batereeze eby’ekika kyokka ne babaddukako ne badda mu kibuga.
Kasujja kati alinga kasiru, omuntu omulala tasobola kumubuuza kintu n’akiddamu okuggyako nnyina ky’ayongera ky’addamu nga yeefaanaanyirizaako omuvvuunuzi.
Nabaleke yabadde alogootana amannya abiri ag’abasumba b’Abalokole abatutumufu mu Kawempe nga bagamba nti beebalina ebintu by’ekika, Ensonga zaabwe ziri ku Poliisi y’e Kanyanya ku fayiro nnamba SD: 38/05/05/2011.
Â
Â
Â
Eyatutte lubaale mu Balokole ne bamwokya agudde eddalu


text:
ENSONGA z'okukwata Robert Kyagulanyi (Bobi Wine) zituuse mu ofiisi ya Ssaabawandiisi w'ekibiina ky'amawanga amagatte mu kibuga New York ekya Amerika.
Omwogezi wa ofi isi eyo, Stephane Dujarric yasabye Bannayuganda okubeera abakkakkamu nga balaga obutali bumativu mu kwekalakaasa kwabwe n'ajjukiza Gavumenti n'ebitongole ebikuumaddembe okukwata obulungi abeekalakaasi.
Ku lwa Ssaabawandiisi w'ekibiina ky'amawanga amagatte, António Guterres, Stephane yagambye nti balondoola ebiri mu Uganda n'asaba buli ludda olutakkaanya na
lunnaalwo okukuuma eddembe.
EKITEBE KYA AMERIKA MU UGANDA NAKYO KYOGEDDE
Ekitongole kya Amerika mu Uganda nakyo kyafulumizza ekiwandiiko nga kisaba abatakkaanya bakkaanye ku lw'obulungi bw'eggwanga.
Kyalaze obwennyamivu olw'abaafi iridde mu kwekalakaasa okwabalukawo ku Lwokusatu nga Bobi Wine akwatiddwa e Luuka.
OWA BUNGEREZA AWADDE AMAGEZI
Omubaka wa Palamenti ya Bungereza, Dr. Paul Williams aludde ng'agoberera ebikwata ku Uganda naye yawadde amagezi ku bya Bobi Wine.
Yatadde obubaka ku twitter ng'asaba Bannayuganda abatali bamativu n'ebigenda mu maaso okwekubira enduulu mu ofiisi y'eggwanga lye ekola ku nsonga z'amawanga amalala bafune bw'ebayamba.
Williams amaze ebbanga ng'awa ebirowoozo bye ku bigenda mu maaso mu Uganda, waliwo Bannayuganda abazze bamulagira aleke kubyeyingizaamu kubanga okuva
Uganda lwe yafuna obwetwaze nga October 9, 1962 yafuuka ggwanga eryetongodde.
Bobi Wine eggulo yayimbuddwa . Abadde avunaanibwa ogw'okukunnaanya abantu
abasukka mu 200 mu nkunnaana z'asabiramu akalulu k'Obwapulezidenti ekimenya amateeka ga minisitule y'ebyobulamu okulwanyisa COVID19.